"Euskarazkena" (Izaro Apraiz) - etakitto.eus\n“Euskarazkena” (Izaro Apraiz)\n2018, Ira 20\nKurtso berriari gehienok iraila hasieran ekin genion arren, denok dakigu eibartarrontzat uda Arrate egunaren ondorengo egunean amaitzen dela. Erronka berriak planteatzeko momentua: kirola egin, udan hartutako kiloak gainetik kendu, erretzeari utzi…urteko inflexio puntuetako bat dugu hau. Eguna laburtzen zaigu, zerua tristetu eta bizitza grisago ikusten dugu. Horrela da, onartu dezagun.\nAurten ordea, udaberritik dator urte hau berezia izango den susmoa. Koloretako tantoek ordezkatu zituzten udaberriko loreak, eta udazkenean ere zuhaitzetatik hostoak erori beharrean koloretako tanto berak eroriko direla dirudi. Euskaraldia dator udazkeneko egun grisak kolorez betetzera, ahoak bizi-bizi jartzera, belarriak prestatzera eta bihotzak gozatzera.\nEuskaldun irmoa bazara, Euskara ulertu baina hitz egiteko zailtasunak badituzu edo nahiz eta euskera jakin ez, inguru euskaldunetan gustora sentitzen bazara, baduzu zure txokoa hamaika egunetan zehar aurrera eramango den abentura polit honetan. Izan ere Euskaraldia hori da, denon artean eta bakoitzak hartu nahi duen konpromezu maila hartuta, elkarrekin egingo dugun ariketa eder bat. Euskerak baduelako bere lekua gure bizitzan, Euskera badagoelako gure ahoetan, gure belarrietan eta garrantzitsuena dena, gure bihotzetan.\nEgunotan egiten ari zaren hausnarketan, agendan egiten ari zaren planifikazioan, koloreztatu Azaroaren hogeita hirutik Abenduaren hirura doazen hamaika egunak, aurten udazkena Euskarazkena delako!\n« Abian da BERBETAN egitasmoaren ikasturte berria (Bideoa) “Amestu ditzagun autorik gabeko herriak” (Iñaki Ugarteburu) »


Praktikak Ludus Enpresan - Informatika\nIker Montalban naiz, Mikroinformatika Sistemak eta Sareak zikloko ikaslea eta praktikak egiten ari naiz “Ludus Global” enpresan, Deuston (Bilbo).\nEnpresa departamentutan banatuta dago eta nire departamentua bezeroen soportea da, hau da, bezeroek erabiliko duten materiala prestatzea eta dituzten zalantzak/arazoak konpontzea. Nire eginkizun nagusiak hurrengoak dira: ekipoen instalazio osoa egitea eta errealitate birtualeko betaurrekoak frogatzea 3D simulazioetan erabiltzeko, baita ere bustoak prestatzea, bere arduino-plaka eta oihal zurruna jarriz, ez irristatzeko. Arduino-plaka erabiltzen da sistemak hautemateko ea hondoratzen ari den, RCP simulazioa ondo egiteko. Horrez gain, enpresatik bidaltzen diren mezuak eta eskaeren berri ematen dut eta noizbait 3D Egin enpresara pakete batzuk hartzera joan naiz.\nNire balorazioa enpresaren inguruan positiboa da. Gustora egon naiz, ikastolan ikasten ez nituen gauzak ikasi ditut eta esperientzia berri bat bizi dut. Beste pertsona batekin joateak ere lagundu dit, zerbait ez nekienean nik berari galdetzen niolako, eta alderantziz berdin.\nImanol Urkijo naiz, Mikroinformatika Sistemak eta Sareak zikloko ikaslea eta praktikak egiten ari naiz Ludus enpresan (Bilbon).\nNire eginkizunetako bat bezeroen eskaerak osatzea da, adibidez, ekipo informatikoen instalazio osoa egitea, errealitate birtualeko betaurrekoak eta bihotz-birikak suspertzeko bustoa erabiliz. Beste zeregin bat BBBko panpina (bustoa) konfiguratzea da. Panpina horretan, ehun irristagaitz bat jarri behar da eta arduino-plaka bat akoplatu behar da, suspertzen ari dela hauteman dezan. Horretaz gain, enpresatik iristen diren eskaeren berri ere ematen dut, askok etxetik lan egiten baitute.\nNire balorazioa oso positiboa da enpresa honetan, ikastolan ikasten ez nituen gauzak ikasten ari bainaiz, eta horrek esperientzia handia ematen dit lana bilatzeko orduan.


ULMAk euskararentzako bidegorriak sustatzen jarraituko du — TUlankide MONDRAGON\nULMAk euskararentzako bidegorriak sustatzen jarraituko du\nArrakastatsua izan da irailaren 23ko “Bidegorriak euskararentzat” ekintza, bere osotasunean, eta pozik eta ilusioz agertu dira ULMAko antolatzaileak auzolanean egindako lanarekin. Baita Oñatiko herriak eman duen erantzunarekin ere.\nEuskarak bidegorriak behar dituela aldarrikatu zuten Ulmako langileek eta Oñatiko 3 ikastetxeetako LH6ko umeek.\n150 pertsonak baino gehiagok 5 kilometroko ibilbidea egin zuten bidegorrian Ulmaz Ulma , “ULMA GARA, EUSKARA GARA” lemapean. Ibilbidean zehar, Ulmako negozioetan egiten diren produktuak eta lanean euskara gero eta gehiago erabiltzeko euskara planetatik egiten den lana ezagutzeko aukera izan zuten.\nIbilbideak Oñatiko plazaraino eraman zuen tropela eta plazan Amaia Txintxurretak umeak dantzan jartzeko ardura izan zuen bi orduz.


COVID-19aren presioa: supply chain mugimenduan mantenduz | Deusto Agenda\nCOVID-19aren presioa: supply chain mugimenduan mantenduz\nUne honetan oso egoera zaila du ekoizpenak. Mundua izututa dago eta hornikuntza kate asko gainez eginda daude, esaterako komuneko paperarena, eta beste batzuk erabat geldituta, automobilen fabrikak, adibidez.\nNola kudeatuko ditugu eskaintza eta eskaeraren arteko desoreka horiek muturreko egoera honetan?\nChain supply funtzionamenduan eutsi eta etorkizun hurbilenerako prest egoteko biderik onenak zein diren aztertzeko, Deusto Business School-ek eta IMDk doako web-mintegi batera gonbidatzen zaitu. Irakaslea IMD Business School-eko Carlos Cordón izango da. Mintegia maiatzaren 5ean izango da, 17:00etan.\nKonektaturik jarraitzen dugu!\nPlaza kopurua mugatua da. Web-mintegian sarrera izateko beharrezkoa da emailez onarpena jasotzea.\ncarlos cordón , Deusto Business School , Enplegua eta Ekintzailetza , Enpresa eta Industria , imd , Teknologia Berriak eta Internet , Beste espazio batzuk , Prensa , supply chain , webinar\nme gustaría participar en la conferencia de hoy.


'Selfie'-ak gidatzen; egin al duzu inoiz? — Gaztezulo\n'Selfie'-ak gidatzen; egin al duzu inoiz?\n'Selfie'-ak gidatzen; egin al duzu inoiz? Ikerketa batek dioenez, Euskadiko 70.500 gidari inguruk onartzen dute noiz edo noiz 'selfie' bat atera dutela errepidean. https://www.gaztezulo.eus/albisteak/selfie-ak-gidatzen-egin-al-duzu-inoiz https://www.gaztezulo.eus/albisteak/selfie-ak-gidatzen-egin-al-duzu-inoiz/@@download/image/Selfie-Day-DONT-selfie-and-drive_istock.jpg\nIkerketa batek dioenez, Euskadiko 70.500 gidari inguruk onartzen dute noiz edo noiz 'selfie' bat atera dutela errepidean.\nMugikorraren erabilerarekin arazo bat dute Euskal Autonomia Erkidegoko gidariek. Ondorio hori kaleratu du Línea Directak egindako ikerketa batek; argitaratutako datuen arabera, 70.500 gidari inguruk selfie-ak atera dituzte gidatu bitartean. Ikerketa Espainia mailan egin dute, eta beste datu batek arreta pizten du; Espainiako gidarien %37 WhatsApp mezuak idazten ditu gidatu bitartean.\nHain zuzen, ikerketa honek ondorioztatu duenez, Euskadiko gidari gehienek ez dituzte mugikorrekin lotutako debekuak ezagutzen. Hala, autonomiako gidarien %44 ez da kontziente mugikorretik ezin dela hitz egin horretarako gailurik gabe, eta %80 ez daki isuna zenbatekoa den. Bestalde, Euskadin mugikorrekiko dagoen mendekotasuna larria dela dio ikerketak, gidarien erdiak erabiltzen baitu mugikorra gidatu bitartean.\nISTRIPU LARRIEN ITURRI\nMugikorrekin lotutako auto istripuen inguruko datuak ere jaso ditu ikerketak, eta dirudienez, bereziki larriak dira gehienak. Bidetik ateratzea edo aurreko autoekin talka egitea da mugikorra erabiltzearen ondorio ohikoenak, eta istripuak dituztenen %75 bakarrik bidaiatzen dute, autoetan. Lan egunetan gertatu ohi dira istripu horiek, eta kasu gehienetan eguraldiaren zein errepidearen egoerak onak ziren.\nMugikorrekin lotutako istripuak eragiten dituzten gidariak 18 eta 24 urte bitartekoak dira, eta batez ere semaforoetan edota auto-ilaretan gertatzen dira. Gehienek lan kontuengatik erabiltzen dute mugikorra, baina baita ohitura edota asperduragatik ere.\nMilaka ez, milioika hegazti migratzaile hilik\nHaxotz - "Higiduraren lehen legea"


Donostiako mausoleo frankistan antifaxisten gorpuak daudela ondorioztatu du Aranzadik | Gizartea | Berria\nFrankistek Donostiako Polloe hilerrian eraikitako mausoleoa. Beñat Parra / Iruxuloko Hitza Tamaina handiagoan ikusi\n2022ko maiatzak 16 14:52\nIñaki Egaña historialariak Los crímenes de Franco en Euskal Herria. 1936-1940 (2009) liburuan eman zuen lehenengo zantzua: Donostiako Polloe hilerrian Jainkoaren eta Espainiarengatik eroritakoen alde eraikitako mausoleo baten barruan, frankisten gorpuzkiez gain, miliziano antifaxistak lurperaturik egotea litekeena zela idatzi zuen. Susmoa egiaztatu du orain Aranzadi zientzia elkarteak. Gaur aurkezturiko txosten batean jaso dutenez, gutxienez frankisten 17 biktima daude han, haien sendiek jakin gabe.\nDonostiako Udalean gar goizean eginiko agerraldian aurkeztu dute txostena. Javier Buces ikertzailea egon da agerraldian. BERRIAri esan dionez, Udalak berak egin zion eskaera, EH Bilduk proposatuta. Ikertu behar zuen mausoleoak betetzen ote duen Oroimen Historikoaren Legea. Arau horrek debekatu egiten du frankismoa goresten dituzten monumentuak, besteak beste. Horrek bultzatu ditu, esaterako, Madrilgo Erorien Haranean frankistek euren kontakizun historikoa osatzeko bahituriko gorpuzkiak monumentu faxistetatik ateratzeko eta biktimen aztarnak haien senideen eskuetan jartzeko ekinbideak. Donostiako Udalak jakin nahi zuen Polloekoak legea urratzen ote duen, eta Aranzadiri txosten zientifikoa egiteko eskatu zion azaroan, Bucesek kontatu duenez.\nIkertzaile lana hasi zuten orduan historialariek. Donostiako artxibora joan ziren, eta han ikusi zuten mausoleoa gerra amaitu bezain pronto eraiki zutela. Baina, horrez gain, 1960ko hamarkadako agiri bat topatu zuten: «Horretan, Gipuzkoako gobernadore zibilak udalari galdetzen dio zenbat matxino zeuden han lurperaturik, haien gorpuzkiak Madrilgo Erorien Haranera eramateko».\nBucesen taldeak aurkitu duenez, hilerriko langile bakoitzari bere txostena egiteko eskatu zioten. Hobian lurperaturiko 121 pertsonaren izen zerrenda osatu zuten langileek.\nZerrenda hori hartuta, historialariek izenak banan-bana aztertu dituzte, eta ikusi dute horietako gutxienez 17 miliziano anarkista, komunista eta sozialistak zirela, Donostia tropa faxistetatik defendatzera joandakoak. Alfabetikoki eman dituzte haien izenak: Pedro Arriola San Pedro, Severiano Asarta Imaz, Narciso de Santos Herrero, Lorenzo Etxarri Isasa, Marcos Galluralde Elejalde, Camilo Ibañez Azkoaga, Manuel Inoriza Sagarminaga, Francisco Irazabal Saez, Alvaro Izurza, Jose Lage Iza, Luis Larrea Lopez de Ipiña, Ambrosio Narbaiza Sarasketa, Pedro Olmedo Paumero, Clemento Queipo, Eusebio Serrano Alvarez, Benito Uranga Balanzategi, eta Eloy Zufiaurre Garcia.\nKanposantuaren ekialdean dago hobia, harrizko gurutze handi baten azpian. Horretan plaka bat dago testu honeekin: Espainiaren eta Jainkoaren idealak defendatzeagatik hil zituztenen oroigarri. Lurperaturikoen izen-abizenak agertzen dira. Gehienak poliziak militarrak edo guardia zibilak ziren. Gainerakoen nortasunaren zantzurik ez da ageri, ordea.\nZer dela-eta lurperatu zituzten mausoleo frankistan? Erorien Haranean bezala antifaxisten gorpuzkiak erabili nahi izan zituzten gainditu beharreko anai-arreben arteko gerraren kontakizuna eraikitzeko?\nBucesen aburuz, ez. Azalpena askoz sinpleagoa eta arruntagoa litzateke: «1940an Polloeko langileek hainbat hobitatik atera zituzten gorpuak, eta mausoleoan sartu zituzten. Leku faltarengatik, neure ustez. Haiek ez zekiten zein zen hildako bakoitzaren filiazio politikoa».\nBeraz, 17 baieztatuta daude. Beste 14, ordea, zalantzan daude, «informazio kontraesankorra» dagoelako, hau da, ez dagoelako argi norekin borrokatu ziren gerran. Historialariak gogoratu duenez, milizia antifaxistetan harrapaturiko asko, gero frankisten tropekin aritzera behartu zituzten. «Hilez gero, haiei ere Espainia eta jainkoarengatik hila jartzen zieten». Honako hauek dira: Pedro Aramendia Laca, Manuel Arconilla Vega, Manuel Baez Machuca, Etura abizeneko bat (ez dago informazio gehiago), Juan Herren Aller, Santos Lopez Pinto, Rogelio Miranda, Juan Ortiz de Zarate Urbina, Rodrigo Perez Santamaria, Pedro Samper, Fernando San Saturnino Torre; Cesareo San Sebastian Zubiarrain, Julian Sanchez Sola eta Luis Tapia.\nPolloeko panteoiak eman du zeresana azken urteotan. 2017an Donostiako zenbait bizilagunek salatu zuten azaroaren 2an Espainiako Armadako eta Guardia Zibileko hainbat kidek ekitaldia egin zutela mausoleo frankistaren aurrean, eta loreak utzi zituztela han. Horren inguruan galdera egin zion Espainiako Gobernuari Jon Inarritu EH Bilduko senatariak. «Huts bat izan zen? Zergatik egin zuten hori?», galdetu zuen. Madrilgo Gobernuak baieztatu zuen «aberriarengatik eroritakoen eguna» ospatu zutela 23 militarrek eta 5 guardia zibilek Polloeko hilerrian, baina ez zuen argitu zergatik aukeratu ote zuten frankisten aldeko oroigarria horretarako.\n«Udalari esan diogu plaka ez datorrela bat Oroimen Historikoaren Legearekin», adierazi du Bucesek. «Baina guk txosten teknikoa egin dugu, eta Udalak hartu beharko du neurria».\nEneko Goia EAJko alkateak gaurko agerraldian esan duenez, Donostiako Udala da panteoiaren jabea, eta berehala kenduko dutela frankisten omenezko plaka. Horrez gain, gero alderdiekin hitz egingo duela panteoiarekin zer egin erabakitzeko.\nIkertzaileek jarraituko dute zalantzan dauden kasuak argitzen saiatzen. Biktimen izenak zabaltzea nahi dute, senideren bat agertuko ote den esperoan, gorpuzkiak jasotzeko, edo euren senideen inguruko informazioa emateko. «Irekiko da aukera gorpuzkiak ateratzeko».


ZIUR eta ELKARGIk zibersegurtasuna gerturatuko diete Gipuzkoako enpresa industrialei\nBi entitateek lankidetza hitzarmena sinatu dute gaur goizean\nDonostia, 2020ko irailak 22\nZIUR Gipuzkoako Zibersegurtasun Industrialeko Zentroak eta ELKARGI Elkarrekiko Garantia Elkarteak lankidetza hitzarmena sinatu dute. Honi esker, finantza erakundeko kide diren Gipuzkoako enpresa industrialetan zibersegurtasun gaitasunak indartu eta garatuko ditu ZIURek. Ainhoa Aizpuru Proiektu Estrategikoen foru diputatuak, Koldo Peciña ZIUR Fundazioko zuzendariak eta Zenon Vazquez ELKARGI-ko zuzendari nagusiak sinatu dute hitzarmena gaur goizean Gipuzkoako Foru Aldundian. "ZIUR-ek, Etorkizuna Eraikizen aterkipean sortutako proiektua denez, gobernantza eredu ireki eta kolaboratibo du oinarri. Etengabe gabiltza lanean bazkide berriak bilatzeko, zibersegurtasuna gure ehun industrialean hedatzen jarraitzeko. Horregatik, ELKARGI bezalako aliatu garrantzitsu bat lortzeak gure ekintza-erradioa nabarmen zabalduko du", esan du Aizpuruk.\nForu arduradunek azaldu dutenez, akordioari esker ZIUR-ek posible izango du lau ardatz nagusiren inguruan antolatutako ekintzak hedatzea: ELKARGI-ko kide diren industria-enpresen artean zibersegurtasun irizpideak zabaltzea, prestakuntza ekintzak egin ahal izateko; ELKARGI-ko kide diren enpresak sentsibilizatzea zibersegurtasunaren inguruan, egiten duten edozein jardueratan kontutan izan dezaten; mintegiak, proiektu pilotuak eta workshopak proposatzea ZIUR-en eskutik, teknologiak, metodologiak, erremintak… balidatu eta gero gainerako enpresa industrialetara zabaltzeko; eta gertutik ezagutzea ELKARGI-ko kide diren enpresentzat interesgarriak diren eta zibersegurtasunarekin lotuta dauden ekimen berriak, enpresak, eskaintza teknologikoa, araudia eta legedia…\nELKARGI-k, bere aldetik, bere enpresen aliatu estrategiko gisako papera indartuz, konpromisoa hartzen du Zibersegurtasun Zentroak abian jartzen dituen eta interesgarritzat jotzen dituen ekimenak bere enpresa elkartuen artean zabaltzeko eta sustatzeko, eta ZIUR-ekin adostutako ekintzak dinamizatuko ditu. Honela, ELKARGI-ko zuzendari nagusiak zibersegurtasunak gaur egun duen garrantzian jarri du azpimarra, eta adierazi du COVID-19 osteko agertokian faktore kritikoa izango dela. “COVID-19 gaitzaren iritsierak azkartu egin du enpresa eta lan mundua bizitzen ari zen transformazio digitalaren prozesua. Horrela bizi izan dugu ELKARGI-n, lehen pertsonan, krisiaren lehen hilabeteetan milaka finantzaketa eskari kudeatuz. Lehentasunezkoa da gure enpresei segurtasuna eta bermea eskaintzea”.\nIldo beretik, Aizpuru diputatuak nabarmendu du “agertoki berri honetan, telelana bezalako modalitateak egonkortu eta indartu egin direla”. “Esan gabe doa digitalizazioak abantaila ugari dituela, baina, segurtasunaren faktorea ahaztuz gero, ziber krimenari ateak zabal-zabalik uzten ariko gara", esan du Aizpuruk. Horregatik, defendatu du ELKARGI-rekin sinatutako hitzarmenak Gipuzkoako industria sektorean zibersegurtasunaren inguruko kontzientzia sortzen eta zabaltzen lagunduko duela.


Bizitako oroitzapen eta prestaketa-lanen artean – Irunero\nPosted on 2018(e)ko ekainak 25 2018(e)ko ekainak 25 by Irunero\nUranzu Konpainiako kantinera izango da aurten Itsaso Aranburu\nIrungo kaleak zuri, gorri eta beltzez janzteko egun gutxi falta direnean, azken prestaketa-lanak lotzen dabil Itsaso Aranburu, Uranzu Konpainiako 2018ko kantinera. Egin-beharrak asko badira ere, 2012 urtean konpainia berean kantinera izan zen Larraitz ahizparen laguntza dauka uneoro. Irribarre eta esperientziatik datozen aholkuen artean, aurtengo sanmartzialak ahaztezinak izango dira Aranburu ahizpentzat.\nNola gogoratzen dituzue 2012 urteko sanmartzialak?\nItsaso: Nahiz eta urte gutxi pasa diren, egia esan, gauza gutxi gogoratzen ditut. Esnatu nintzenerako nire ahizpa ia osorik kantineraz jantzirik zegoen. Egunean zehar berarekin bazkaldu eta tarteka egon baginen ere, gauean ia ez genuen ikusi. Oso azkar pasa zen dena, baina, oso polita izan zen.\nLarraitz: Gauza pila bat gogoratzen ditut. Ia lorik egin gabe eta gosaltzeko astirik gabe pelukeriara joan nintzen. Janzten nintzen bitartean eskularruak puskatu zitzaizkidan, baina, izebaren oihal batzuei esker konpontzea lortu genuen eta, konturatzerako, San Martzial kalea igota nuen jada.\nNola bizitzen ari dituzue aurtengo sanmartzialak iritsi aurreko egun hauek?\nItsaso: Uste baino polikiago pasatzen ari zait dena. Izan ere, egun osoa leku batetik bestera nabil ama eta ahizparekin gauza guztiak prestatzen.\n“Uste baino polikiago pasatzen ari zait dena”\nItsaso Aranburu, Uranzu Konpainiako 2018ko Kantinera\nOrain Itsaso ikusita, zuk bizitako gauzak gogoratzen ari dituzu?\nLarraitz: Bai, adibidez, botak edo kantinera jantzia probatzen ikusi dudanean niretzako une horiek zein bereziak izan ziren gogoratu dut.\nZeintzuk izan dira zure ahizpak eman dizkizun aholkuak?\nItsaso: Asko lagundu nau, baina, aholkuak pixkanaka ematen dizkit, gauzak egiten goazen heinean. Dena disfrutatzea, hori izan da ahizpak emandako aholku nagusia.\nLarraitz: Orrazkerak, soinekoak edo zapatak aukeratzerako orduan aholkuak eman dizkiot nire esperientzian arabera, egun horietan bera eroso sentitu dadin.\nLarraitz 2012 urtean kantinera izan zinenetik gauzak asko aldatu dira?\nLarraitz: Prestatu beharrekoak nahiko antzekoak dira, baina, ni atera nintzen urtean gauzak gehiegi puzten zirela konturatu naiz. Hau da, badaezpadako gauza gehiegi erostea gomendatze zizuten eta, azkenean, gauzen asko ez nituen erabili.\nItsaso: Hori egia da. Bestetik, argazki eta elkarrizketa kopurua murriztu dela kontatu didate.\nJada badakizue zer den etxean kantinera bat izatea. Nola ikusten duzue etxeko giroa?\nItsaso: Nahiko lasai, Larraitz atera zen urtean baino lasaiago. Azkenean, lehenengo aldia denean ez dakizu nola egin behar dituzun gauzak,baina, orain esperientzia gure alde daukagu.\nLarraitz: Nahiz eta kantinera izan den lehengusina edo lagun min bat eduki, era guztiz desberdinean ikusten dira gauzak kantinera etxean bertan duzunean.\nNolakoak espero dituzue aurtengo San Martzial eguna?\nItsaso: Etxean prest nagoenean eta konpainia nire bila datorrela entzutea oso berezia izango dela uste dut. Bestela, normalean Alardea Larretxipi kalean eta Kale Nagusian ikusi ohi dudanez, une horiek barnetik ikusteko gogo asko dauzkat. Orokorrean, eguneko momentu guztiak bizitzeko irriketan nago.\nLarraitz: Alde batetik bestera ibiliko gara, Itsaso ahalik eta leku gehienetan ikusten saiatzeko.\n“Alde batetik bestera ibiliko gara, Itsaso ahalik eta leku gehienetan ikusten saiatzeko”\nLarraitz Aranburu, Uranzuko Kantinera 2012 urtean\nPosted in ElkarrizketaTagged irun, irunero, kantinera, sanmartzialak


Errigora: Nafarroako olioa eta kontserbak eskatzeko aukera - Galtzaundi Euskara Taldea\nAurten ere bueltan da olio eta kontserben Errigorako kanpaina. Oraingo honetan gainera nobedadeekin dator, izan ere, ohiko olio eta kontserbez gain, arroza eta kamisetak eskatzeko aukera ere badago. Eskaerak martxoaren 7tik 22ra egin daitezke Galtzaundiren bulegoan edota online. Olioa eta kamisetak apirilean jaso ahalko dira eta kontserba eta arroz-sortak ekainean. Ordainketak eskaerak jasotzerakoan egin behar dira.\nOlioa eta kamisetak apirilaren 8, 9 eta 10ean banatuko dira eta kontserbak maiatzaren 29, 30 eta 31an, Galtzaundiren egoitzan.\nHemen duzue Errigoraren kanpainako eskaintza guztia:


Aurkeztu beharreko dokumentazioa – Ekieraikin\n1.- Parte hartzeko inprimakia.\n2.- Ekieraikin sarirako, jabekideen erkidegoko presidentearen aurkezpen-gutuna, hobekuntza-proiektuaren esperientziaren asebetetze-maila deskribatuz.\n6.- Hobetutako zerbitzuen energia-fakturak, obra egin baino gutxienez 12 hilabete lehenagokoak eta 6 hilabete geroagokoak.\nDokumentazio hori gehienez 100 MB-ko ZIP fitxategi konprimitu batean entregatu beharko da, baita webgunean sariketan parte hartzeko gehitu den inprimakiaren bidez bidali ere.\nDokumentazio hori 100 MB baino gehiagokoa bada, secreataria@cafguial.net helbidera bidali beharko da WETRANSFER bidez, parte hartzeko inprimakia bidaltzean eman diren elkargokide-kodea eta eskabide-kodea adierazita.\nI.\tEranskineko Taulak,\naurkezten den kategoria\nOrdezkatzen den kategoriaren taula betetzeko jarraitu beharreko urratsak\nDagokion adierazle-taula jasotzen duen PDFa ordenagailura deskargatu\nTaulak adierazle ezberdinekin bete\nBete den PDF agiria gorde\nErantsi PDFa eskatutako gainerako dokumentazioarekin\n1.eranskina: Adierazleen taula\nBirgaikuntza energetikoaren kategoria\nBirgaikuntza Energia Kudeatzeko Sistema kategoria


Madrilek dagoeneko Irizarko zero igorpeneko 15 autobus elektriko ditu - Irizar e-mobility\nIrizar ie tram zero igorpeneko autobus artikulatu % 100 elektrikoak Espainiako 2018ko Urteko Autobusa saria eta Urteko Ibilgailu Industrial Ekologikoa saria eskuratu ditu.\nEuropako lehenengo elektromugikortasun lantegiaren inaugurazioa\nMadrilek dagoeneko Irizarko zero igorpeneko 15 autobus elektriko ditu\nAdunan, 2018ko otsailaren 10ean\nMadrilgo Udaleko Garraio Enpresak (EMT) zero igorpeneko lehen 15 autobus %100 elektrikoak aurkeztu ditu. Espainiako hiriburuko erdialdeko hiru lineatan emango dute zerbitzua.\nIrizar ie bus modeloko 12 metroko 15 unitate dira, 76 bidaiarirentzako gaitasuna dute eta eguneko 200 kilometro baino gehiagoko autonomia.\nUnitate horiez gain Irizar e-mobilityk 15 kargagailuz hornitu du zerbitzua, kotxe-tokian gauez kargatzeko.\nIbilgailuek Eco Assist sistema dute. Gidariari denbora errealean laguntzeko sistema bat da, eta aldi berean gidaritza optimizatzen laguntzen du, kontsumo energetikoa murriztuz eta autonomia handituz.\nErabat isilak eta zero igorpenekoak izanik, Madrilgo Udalak eta EMTk hiriaren elektrifikazioa gauzatzeko apustuaren testuinguruan kokatzen dira.\nAurkezpena Madrilen egin zen otsailaren 7an. Han izan ziren Ingurumen eta Mugikortasuneko ordezkari eta EMTko presidentea den Inés Sabanés, enpresako gerentea den Álvaro Fernández eta Irizar e-mobilityko Zuzendari Hector Olabe.\nIbilgailuak 1 linean (Prosperidad-Cristo Rey), 26.ean (Tirso de Molina-Diego de León) eta 44.ean (Callao-Marqués de Viana) ibiliko dira.\nAutobus modelo honek berme handia eskaintzen dio EMTri, dagoeneko 4 urtez Europako hamar hiritan baitabil egiaztatutako autonomia, efizientzia eta fidagarritasunarekin.\nUrte hasiera ezin hobea Irizar e-mobilityrentzat\nAurtengo urte hasiera bereziki pozgarria ari da izaten Irizar e-mobilityrentzat. Madrilgo 15 unitateak martxan jartzeaz gain enpresak bi sari irabazi ditu. Espainiako 2018ko Urteko Autobusa eta Urteko Ibilgailu Industrial Ekologikoa sariak Irizar ie tram zero igorpeneko autobus artikulatuk jaso ditu, iazko urte bukaeran merkaturatu zenak.\nSari horiek tranbiaren ezaugarri estetikoak dituen autobus modelo berriaren bikaintasuna saritu dute eta argi uzten dute Irizar e-mobilityk iraunkortasunarekin eta bere bezeroen eta herritarren ongizatearekin duen konpromisoa.\n% 100 elektrikoak eta zero igorpen diren lehen autobusak entregatu genituenetik ia lau urtera, Irizar e-mobilityk gaur esan dezake hirietako garraio publikoa elektrifikatzeko prest dagoela.\nMugikortasun irtenbide aukera zabala du, bezero bakoitzaren beharretara egokituta, eta erabat Irizar Taldean garatutako abangoardiako teknologia duten produktu eta zerbitzuekin.\n12 metroko ibilgailuez eta Irizar ie tramaz gain, aukeran daude 10,8 metroko hiriko autobusak, Irizar ie busa, 18 metroko autobus artikulatua eta hirietarako beste ibilgailu elektriko batzuk ere.


Dokumentu-egiaztatzailea - Egoitza Elektronikoa - UPV/EHU\nAgiriak egiaztatzeko prozedura\nUPV/EHUk sinadura elektronikoaren bidez emandako agiriek egiaztapenerako kode segurua (EKS) daukate, eta horren bidez egiaztatu ahal izango da agiria benetakoa eta osoa dela eta sinadura balioduna.\nKode hori oso garrantzitsua da herritar batek unibertsitateak emandako agiri elektroniko hori beste erakunde batean aurkezten duenerako, horren bidez, beste erakundeak egiaztatu ahal izango baitu agiria benetakoa dela eta ez duela aldaketarik izan.\nZer da egiaztapenerako kode segurua (EKS)?\nEKS agiriak egiaztatzeko segurtasun kodea da, digitu multzo batez osatuta dago eta unibertsitateak sortu eta emandako agiri elektroniko bakoitzari kode bat, bakarra, dagokio. Kode hori agiriaren orri guzti-guztietan ageri da.\nZergatik da garrantzitsua EKSa?\nDokumentu elektronikoen paper-euskarriko kopiek adierazi beharra daukate kopia direla, eta kode elektronikoki sortu bat edo beste egiaztatze-sistema bat izan behar dute, aukera emango duena kopiaren autentikotasuna kontrastatzeko, kopia egin duen organo edo organismo publikoaren artxibo elektronikoetan sartuz.\nPapeleko agiriak EKSa badauka eta agiria baliozkoa dela egiaztatu nahi baduzu, agiriak egiaztatzeko zerbitzura sartu behar zara. Aplikazioak agiriaren EKSa sartzeko eskatuko dizu; orduan, aplikazioak jatorrizko agiri elektronikoa bistaratuko du pantailan eta papereko agiriarekin alderatu ahal izango duzu.


BOTTEGAVENETA Bottega Veneta Tolestutako Intretrot 114074 Poltsan Larruzko Unisex [aurrez dagoen] ー The best place to buy Brand Bags Watches Jewelry, Bramo!\nBOTTEGAVENETA Bottega Veneta Tolestutako Intretrot 114074 Poltsan Larruzko Unisex [aurrez dagoen]\nSalmenta prezioa： USD 398.22(Zerga barne)\nProduktuen kudeaketa zenbakia (produktuaren URLa)：2658-vv-05691-nt\nHarizka eta ertz ilunak daude ertzetan eta ertzetan, eta larruzko zatian hainbat hari txiki ikus daitezke.\nHorrez gain, txanponak eta txanpon beltzak daude txanponaren poltsan, eta txartelaren poltsikoan inpresioaren inpresioa dago.\nWallet barruan zimur batzuk daude, baina zorroaren barnealdea eta poltsiko irekia ederra dira.\nKasu bat deskribatu ezin daitekeen kasu bat dago, erabilera orokorra sentitzen duen produktu bat delako.\nIzkina: zikina eta haria\nIdatzi clamshell Linea sarrera taula Produktuaren deskribapena Bottega Veneta zorro zorro polita iritsi da.\nBottegak begirada labur bat ikus dezakeen diseinu bat da, orokorrean aplikatzen diren sarrera-zerrendarik ezagunena.\nKolore gorri distiratsuak arreta erakartzen du eta erraza da, baina modan.\nKanpoko moneta poltsa duen zehaztapen bat dago, eta oso komenigarria da dirua ateratzea.\nBeste poltsiko batzuk ere ugariak dira eta biltegiratze ahalmena handia da, eta oso praktikoa da.\nW 17 cm x H inguru 10,5 cm x 2 cm inguru\nDiru-zorroa, 8 txartel poltsiko, hiru poltsiko irekiak, kremaileradun poltsa bat


Azala / eTwinning Sariak 2010 / Haur artearen sustapena, Grandi quadri e piccoli pittori, Koadro handiak eta pintore txikiak\nIzenburua: Grandi quadri e piccoli pittori, Koadro handiak eta pintore txikiak\nHezkuntza Etapa: Haur Hezkuntzako Bigarren Zikloa\nGaia: Plastika eta ikus-hezkuntza\nProiektu hau IKTak eta dimentsio europarra Haur Hezkuntzan bata besteari hurbiltzeko eredua da, aspektu horiek garatzen dituzten jarduerak gutxiagotan egiten diren hezkuntza etapan. Horien bidez, pintura eta literaturaren bidez, zikloko beste eduki batzuk hainbat jardueratan integratzen dira, ikasleen sormena gararazteak garrantzi handia duen jarduera batzuetan. Lan hori Haur Hezkuntzako Bigarren Zikloko hiru ikasgeletako bakoitzean egin da, Tremañes (Espainia) ikastetxe publikoan eta Scuola dell''infanzia F.lli Cervi, Noverasco Opera (Italia) ikastetxean.\nIkasle parte-hartzaileak aurkezten diren lehen jarduerak iradokitzen du proiektu osoaren originaltasuna. Hala, beti jolas giroan, gela bakoitzean igarri egin behar izan dute esku batzuen atzean, kalkoez egindako erretratu batean edo itxuragabetutako argazki batean ezkutatzen zen aurpegia zein neskatila edo zein mutikorena zen.\nGainerako lana txikienek egin duten arte estilo desberdinen azalpena eta erreprodukzioa izan da, horretarako aldez aurretik sei pintore espainiar eta italiar hautatuta. Proiektu honen emaitza diren haurren obrek irakasle eta familiengan miresmena sortu dute; proiektua garatzen ari zenean guztiaren berri izan dute aldiro-aldiro eta eskuragarri izan dituzte beti argitalpenak. Hala, horri esker zuk zeuk ere ikus ditzakezu emaitzak.\neTwinning.TwinSpace-ren antolakuntza ezin hobea, material guzti-guztiak bi hizkuntzetara itzuli izanak (espainola eta italiera), eta, nola ez, lortutako emaitzek, ederki erakusten dute sei irakasle parte-hartzaileen arteko komunikazio ona eta elkarlan ona. Beren lana bi ikastetxeen arteko senidetzearen emaitza da, bost urtean iraun duen senidetzearena, eta aurrerantzean ere eTwinning ekintza zabaltzen eta handitzen laguntzen jarraituko duela espero duguna.\nAzkenik, Haur Hezkuntzak berezkoa duen metodologia parte-hartzaile, elkarlaneko eta sortzaileari eutsirik, proiektu hau eredugarria da etapa honetako ikasleek eTwinning-en nola parte har dezaketen erakuste aldetik. Hala jaso du eTwinning 2010 Sari Nazionala errekonozimentu gisa.


Debabarreneko turismo eskaintza Bartzelonako azokan — Debabarrena turismo\nDebabarreneko turismo eskaintza Bartzelonako azokan\nDebabarreneko turismo eskaintza Bartzelonako azokan Debabarrenak bere eskaintza turistikoa aurkeztuko du Kataluniako Turismoaren Nazioarteko Azokan (SITC). Apirilaren 20tik 22ra egingo da estatu mailan erreferente bilakatu den azoka. https://www.debabarrenaturismo.com/eu/albisteak/1334923273 https://www.debabarrenaturismo.com/logo.png\nDebabarrenak bere eskaintza turistikoa aurkeztuko du Kataluniako Turismoaren Nazioarteko Azokan (SITC). Apirilaren 20tik 22ra egingo da estatu mailan erreferente bilakatu den azoka.\nDebegesa garapen agentziaren eskutik, Debabarrenak Kataluniako Turismoaren Nazioarteko Azokan hartuko du parte (SITC), apirilaren 20tik 22ra. Urtero azokak 70 herrialde eta eskualdetako 1500 erakusmahai inguru biltzen ditu. Debabarreneko eskualdeak bere eskaintza turistikoa aurkeztuko du bertan, Euskadiko standaren barruan.\nZalantzarik gabe, azokara hurbiltzen diren bisitarientzat, eskualdeko kostaldea izango da erakargarri nagusietako bat. Halaber, berrikuntza gisa, Euskal Kostaldeko Geoparkearen eskaintza zabala aurkeztuko da.\nKostaldeaz gainera, eskualdeak barrualdeko udalerriak emango ditu ezagutzera, horien artean, bertako Museo Industrialak edota Debabarreneko BTT Zentroa. Izan ere, honako azoka ezinbesteko hitzordua da publiko katalanari Debabarreneko nekazal turismo, landetxe, hotel, kanping eta aterpetxeen berri emateko.\nBartzelonako turismo azoka indarra hartuz doa urtez urte eta Kataluniako herritar askoren bidaien abiapuntu bilakatu da.


Lehiaketaren oinarriak: El Correoren 2019 BIZKAIKO IKUSKIZUNAK IX. argazki lehiaketa\nEl Correoren IX. Argazki Lehiaketa\nBIZKAIKO IRUDIAK IX. Argazki Lehiaketa EL CORREO EGUNKARIAK antolatutako lehiaketa bat da BANCO BILBAO VIZCAYA ARGENTARIAren eta BIZKAIKO FORU ALDUNDIAren babesarekin, eta horren helburua ondorengo gaiaren inguruan jasotako 12 argazki onenak saritzea da: Bizkaiko probintzia osoko paraje, txoko edo paisaiak islatzen dituzten irudiak, urteko edozein garaitakoak.\nParte hartzea onartu eta lehiaketa honetan izena ematen dutenek oinarri hauek onartu eta errespetatu egingo dituzte, argazkiak aurkezten dituzten unetik bertatik, baita antolatzaileak horien inguruan egiten duen interpretazioa ere.\nLehiaketan izena ematea doakoa da eta 18 urtetik gora eduki eta hala nahi duten pertsona guztiek parte hartu ahal izango dute, enpresa antolatzaileko langileek eta haien senitartekoek izan ezik.\nParte-hartzaile bakoitzak gehienez ere 3 argazki aurkeztu ahal izango ditu lehiaketan.\nFormatua eta neurriak\nArgazkiek formatu horizontala eduki behar dute eta koloretan edo zuri-beltzean izan daitezke. Parte-hartzaileek formatu digitalean bidaltzea erabaki dezakete, horretarako prestatutako inprimakiaren bidez, edo, bestela, paper formatuan, betiere ondorengo baldintzak betez:\n- Formatu digitalean: irudiak JPEG formatuan bidali beharko dira. Fitxategiak bereizmen handikoa izan beharko du: irudi bakoitzaren alderik handienak gutxienez 30 cm eduki beharko ditu (hau da, 3543 pixel) eta hazbeteko 300 puntuko bereizmena. Argazkien moldaketa orokor bat egitea baimenduko da, baina horien konposizio originala aldatuko duen elementurik ezingo da gehitu edo ezabatu. Zalantzarik izanez gero, edo egiaztatzeari begira, fitxategi originala eskatu ahal izango da.\n- Paperezko formatuan: igorritako argazkiek 20 x 30 cm-ko tamaina eduki eta horien egilearen datuekin identifikatuta egon beharko dute: izena, abizenak eta harremanetarako telefonoa (ahal dela, mugikorra), eta halaber, lehiaketara aurkeztutako argazkia zein tokitan egin den. Datu horiek jasotzen ez dituzten argazki guztiak automatikoki lehiaketatik kanpo geratuko dira.\nArgazkiak lehiaketara bidaltzea\nArgazkiak on line bidez bidaltzen badira, beharrezkoa izango da EL CORREOn erregistratuta egotea eta bidalketarako webgune honetan horretarako prestatutako inprimakia erabiltzea.\nPostaz bidaltzea aukeratuz gero, berriz, argazkiak El Correo egunkariaren Dendara bidali beharko dira. Rodriguez Arias kalea, 43. 48011 Bilbo, eta gutun-azalean erreferentzia gisa Bizkaiko Irudiak Argazki Lehiaketa idatzi beharko da.\nMaterialak aurkezteko epea 2019ko azaroaren 4ean amaituko da. Epe horretatik kanpo iristen diren lan guztiak ez dira lehiaketarako onartuak izango.\nKonposizioa eta Epaimahaiaren erabakia\nEL CORREO EGUNKARIAK izendatutako pertsona batzuek osatutako epaimahai batek aukeratuko ditu saria jasoko duten argazkiak, eta epaimahaikide horiek erabakiko dute zein diren bidalitako irudi guztien artetik onenak.\nEpaimahaiaren erabakia apelaezina izango da eta EL CORREO egunkarian eta www.elcorreo.com webgunean argitaratuko da azaroaren 21ean.\nEpaimahaiaren iritziz nahikoa kalitatea duen lanik aurkezten ez bada, sariak eman gabe geratu ahal izango dira.\nSariak esku-dirutan emango dira, eta ondorengoak izango dira:\n4.etik 12.era bitarteko sariak: 100 €\nSaria jasotzen duten hamabi argazkiak EL CORREO 2020 egutegian argitaratuko dira.\nSari guztiak besterenezinak dira eta indarrean dagoen zerga-legediaren mende daude; beraz, legez ezarritako atxikipenak egingo dira horien gainean, eta parte-hartzaileek berariaz onartuko dute hori.\nLehiaketan parte hartzen duten pertsona guztiek EL CORREO EGUNKARIARI eta BIZKAIKO FORU ALDUNDIARI lagako dizkiete lehiaketara bidalitako argazkiak banatzeko, hedatzeko, publikoki jakinarazteko eta argitaratzeko eskubide guztiak, eta horrenbestez, EL CORREO EGUNKARIAK nahiz BIZKAIKO FORU ALDUNDIAK publikoki eta doan ezagutarazi eta argitaratu ahal izango dituzte. Horiek argitaratzen dituenean, EL CORREO Egunkariak parte-hartzailearen izen-abizenak bakarrik adieraziko ditu, inolako baldintzarik gabe, eta parte-hartzaileari inolako ordainik eman beharrik gabe. Ondorio horiei begira, parte-hartzaileek beren onespena ematen diote bai EL CORREO EGUNKARIARI eta bai BIZKAIKO FORU ALDUNDIARI ere, beren izenak informazio- nahiz promozio-materialetan agertu daitezen, inprimatuak izan nahiz digitalak izan.\nOinarri hauek onartuz gero, parte-hartzaileak adierazten du eta bermatzen du bera dela argazkien egile materiala, originalak direla eta ez dizkiola hirugarrengo bati plagiatu edo lapurtu. Bide batez aitortzen du parte hartzeko erabili duen argazkian agertzen diren pertsona identifikagarrien berariazko eta zalantzagabeko onespena duela, eta halaber, Lehiaketan parte hartzeko bidali duen argazkiaren edo bidali dituen argazkien gaineko eta/edo argazkian ageri diren edukien gaineko jabetza intelektualaren eta industrialaren eskubide, irudi-eskubide eta/edo beste edozein eskubideren titularren partetik beharrezko baimen guztiak jaso dituela.\nEdonola ere, lehiaketara aurkeztutako argazkien egileak bere gain hartuko du agiri honetan jasotako lagapenean aipatzen den argazki-materialak erabiltzeak eragin dezakeen edozein erreklamazioren gaineko erantzukizun osoa, baita Diario El Correo, S.A.ren aurka eta/edo Lehiaketaren babesleen aurka aurkeztutako edozein balizko erreklamazioren ondorio guztien gainean ere, argazkietan ager daitezkeen hirugarrengoek egin ditzaketen erreklamazioak ere barne.\nArgazkietan adingabeak agertzen baldin badira, parte-hartzaileak berariaz aitortuko du adingabeen aitaren, amaren edo tutorearen baimena duela haiek argazkietan ager daitezen eta irudi horiek argitaratuak izan daitezen.\nBere aldetik, EL CORREO EGUNKARIAK beretzat gordeko du legearen aurkakoak edo beste erabiltzaile batzuentzat iraingarriak izan daitezkeela jotzen dituen argazkiak baztertzeko eskubidea.\nParte-hartzaile guztiek aitortzen dute El Correo egunkariaren pribatutasun-politika ezagutzen eta onartzen dutela, eta hori ondorengo esteka honetan kontsultatu daiteke: https://www.vocento.com/politica-privacidad\nLehiaketa honetara aurkeztutako argazkietatik bat ere ez da itzuliko.\nOinarri hauetan jasota ez dagoen edozein ustekabekoren inguruan erabaki ahal izango du epaimahaiak.\nLehiaketaren oinarriak Espainiako Legediaren mende daude. Parte-hartzaileak, legokiekeen foruari berariaz uko eginez, Bilboko Epaitegi eta Auzitegien mende jarriko dira, erator litekeen edozein desadostasun ebazteko.\n© 2019 El Correo | Contactar | Aviso legal | Política de privacidad | Política de cookies\nEskubide guztiak gordeta. Webgune honen edukiak (osorik zein partzialki) baimenik gabe eta edozein modutan zabaldu, kopiatu, bikoiztu, erreproduzitu edo saltzea, erabilera pertsonalerako zein komertzialerako, Copyright eskubideak haustea izango da. Webgune honetara sartzean eskubideen eta erantzukizunen salbuespen klausula erabat ulertu eta onartu duzula baieztatzen duzu. Argazkiak deskargatzeko baimena ematen da, soilik eta esklusiboki modu pertsonalean erabiltzeko baldin bada. Legearen aurkako beste edozein erabilera erabat debekatuta dago, baita edukia osorik zein partzialki beste edonola erreproduzitzea ere, salbu eta Diario El Correo SAU entitateari idatziz eta berariaz baimena eskatzen bazaio. Nolanahi ere, bidegabeko edozein erabileraren eta horren ondorio legalen erantzuletzat hartuko da, eta webgune honi eta bere egileei dagokien aitorpena eman beharko die (salaketa eta/edo auzi jasotzeko ohartarazpenarekin


Craigavon - Wikipedia, entziklopedia askea.\nBT64 eta BT65\nCraigavon (irlanderaz Creag Abhann) Ipar Irlandako Armagheko konderrian dagoen udalerria da. Herri berezia da, izan ere 1965ean diseinatu baitzen Lurgan eta Portadown elkartu eta 65.000 biztanletako metropoli eremua eratzeko asmotan. Izena Ipar Irlandako lehen ministroa zen James Craigen omenez ezarri zitzaion.\nNeagh aintziarren hegoaldeko lautadan kokaturik dago Craigavon. Hiriko parkean bi aintzira daude, Craigavon lakes ("Craigavoneko aintzirak") izenarekin ezagutzen direnak.\nAipatzekoa da Craigavonen 800 txinatar bizi direla.\nLaGrange (Georgia) (AEB)\nBallina (Mayoko konderria) (Irlanda)\nCraigavoneko Webgune Ofiziala\nOrriaren azken aldaketa: 10 otsaila 2021, 06:06.


Astelehenean jarriko dute martxan atez ateko zabor-bilketa sistema Antzuolan - GARA\nAntzuola izango da Debagoienan atez ateko zabor-bilketa sistema martxan jarriko duen lehenengo udalerria. Joan den otsailaren 24an Mankomunitateak Usurbilgo itunarekin bat egin ostean, lau urteko epean pixkanaka gainontzeko herrietan atez atekoa ezartzen joango direla baieztatu zuten.\nAstelehenean hasiko dira antzuolarrak zaborra gaika biltzen, baina aurretik ere lan handia egin dute. Udalak herritarrak zoriondu zituen atzo azaldu duten jarreragatik, eta horrela jarraitzera animatu zituen, «aldaketa txikiak eginda emaitza eta helburu handiak» lortzen direlako.\nAntzuolako alkate Pedro Iturbek adierazi zuen atez atekoa martxan jartzea bezain garrantzitsua dela hobekuntzak proposatzea. Horretarako, tarteka bilerak egingo dituzte, eta herritar guztiak gonbidatu zituen horietan parte hartzera. Lehenengo bilera martxoaren 16an izango da Olaran etxean, 18.30etik aurrera.\nAtez atekoari ongietorria emateko, jaialdia egin zuen atzo Mankomunitateak herrian. Txan magoa aritu zen lehenik, eta jarraian birziklatutako materialekin eskulanak egiteko tailerrak eta bertso poteoa izan ziren.


Mendi ibilaldi batekin, hasi da eskola kirola! | Udaberri guraso elkartea\n← Xabier Munibe ere, auzolanean, ibaia garbitzen!!\nLH3 eta LH4ko ikasleek, igeri-topaketa →\nMendi irteera batekin, eskola kirolari ekin diote LH3ko eta LH4ko neska-mutilek. Dakizuenez, maila horretako haurrentzat Ikaskirolen eredua aldatu egin da; besteak beste, kirol gehiago landuko eta ezagutuko dituzte haurrek ikasturtean zehar. Saskibaloiaz eta futbolaz gain, mendia, igeriketa, txirrindularitza, herri-kirolak, atletismoa, esku-pilota … ezagutzeko aukera izango dute.\nEsan bezala, larunbat honetan mendiaz gozatzeko aukera izan zuten Ikaskirolen izena eman duten gaztetxoek; entrenatzaileek, kirol alduradunek eta gurasoek ere hartu zuten parte. Goizeko 10:00etan elkartu ziren Balda plazan, eta handik Uxerrerako bidea hartuta, Aitzaraino iritsi ziren. Orotara, hiru bat orduko ibilaldia egin zuten. Azkoitiko bazterrak ezagutu eta mendiaz gozatzeko aukera polita , lagunarte ederrean!\nHorra, argazki batzuk:\nKategoria: Sailkatugabeak Etiketak gurasoak, ikaskirol, ikasleak, ikastola, kirola, mendia, xabier munibe. Gorde lotura.


Woody Allenen film berriaren grabazioak eragozpenak sortuko ditu ostegunean eta ostiralean : Irutxuloko Hitza\nWoody Allenen film berriaren grabazioak eragozpenak sortuko ditu ostegunean eta ostiralean\nWoody Allen zinemagilea Mediaprorekin eman zuen prentsaurrekoaren aurretik. (Argazkia: Beñat Parra)\nAtzoko prentsaurrekoan konfirmatu zuten moduan, gaur hasi da Woody Allen bere film berria Donostian filmatzen, Zinemaldian girotuta egongo dena. Goizetik eragozpen batzuk sortu dituzte filmatze lanek, eta ostegun eta ostiralean jarraituko dute.\nMiramar Jauregian grabatuko du Allenek bihar, beraz, parkea itxita egongo da 9:30etik 23:00etara. Gainera, Antiguako tunelaren inguruan trafikoa tarteka moztuko dute, bi norabideetan. Udalak azaldu duenez, mozketa horiek “behar bezala adierazita egongo dira”. Ostiralean, aldiz, Maria Cristina hotelaren inguruan grabatuko du zinemagile estatubatuarrak, eta 17:00etatik 21:00etara aldizkako mozketak eragingo ditu horrek Kursaaleko zubian, Okendo kalean eta Argentinako Errepublikaren pasealekuan.


Irekia Eusko Jaurlaritza - Gobierno Vasco :: Lide Amilibia: “Lisboan azalduko dira gaur ‘Euskadi Lagunkoia’ proiektuan bildutako gure ekimenak zahartze aktibo jasangarria sustatzeko”\nLide Amilibia: “Lisboan azalduko dira gaur …\nLisbon / Unece/ President/ 2017 09 21 Iturria: Irekia\n“Adin guztietarako gizarte jasangarria – UNECE Ministerial Conference on Ageing” biltzarra Portugalgo hiriburuan da\n50 herrialdetik gorako ordezkariak Lisboan bilduko dira gaurtik aurrera, zahartzeari buruz eztabaidatzeko, Nazio Batuen Europarako Batzorde Ekonomikoaren (UNECE) nazioarteko biltzarrean\n36 herrialdetako gobernuak, Europako Batzordeko ordezkariak, Lanaren Nazioarteko Erakundekoak, Ekonomia Lankidetza eta Garapenerako Erakundekoak, eta Batasuneko herrialde eta eskualdeetakoak\nMarianne Thyssen Enplegu eta Gizarte Gaietako Europako komisarioak parte hartuko du bihar, ostirala\nTopaketaren amaieran, UNECEko herrialdeetako ministro eta ordezkariek Lisboako Deklarazioa sinatuko dute. Deklarazioan, zahartzearen alorrean datozen bost urteetarako orientabideak bilduko dira\nVG 17 09 21\nEuskadi Lagunkoia Eusko Jaurlaritzako Enplegu eta Gizarte Politiketako Sailak sustatutako ekimena da, eta esperientzia eta adibide positiboetan oinarrituta adinekoen ongizatea hobetzea du helburu. Bada, ekimena gaurtik aurrera azalduko da, ekintza-eredu gisa, zahartzearen inguruan Lisboan den nazioarteko hitzarmen honetan: “Adin guztietarako gizarte jasangarria” —UNECE (Ministerial Conference on Ageing)—.\nEusko Jaurlaritzako Gizarte Politiketako sailburuorde Lide Amilibiak nabarmendu du “UNECEk ereduen bere erakusketarako hautatu izatea adinekoentzako arretaren esparruan EAEko ekimenen xehetasunak azaltzen dituzten kartelak, inprimakiak eta pantaila digitala, pertsonen gizarte berriaren eta Europar Batasunak garatzen duen euskarri sozialaren funtsezko alderditzat”.\nEusko Jaurlaritzak jarraitutako ereduak aintzatetsi egiten ditu adinekoen testigantza eta lana, zahartze aktiboaren beharra nabarmenduta eta jardunak 48 udalerritan sustatuta, hiri-eremuak hobetzeko eta adinekoen presentzia eta protagonismo handiagora egokitzeko. Hala, eredu hori erakusgai izango da Lisboako Biltzarrean, Zahartzeari buruzko Biltzar Ministerialaren barruan. Bertan parte hartuko dute hainbat herrialdetako eta GKE eta ikerketako foroetako ordezkaritzek.\nAge-friendly Environments Programme ekimenean oinarritzen da Euskadi Lagunkoia. Ekimen hori Osasunaren Mundu Erakundeak sustatzen du, eta adinekoei eta komunitateei lagundu egiten die euren ahalmen guztia garatzen eta gizartean parte hartzen, euren ingurunea, udalerriak, herriak eta hiriak eraikitzeko, dituzten beharren, nahien eta gaitasunen arabera; eta, aldi berean, laguntzak, babesa eta segurtasuna ematen dizkie, proiektuaren garapenaren lider bihur daitezen.\n“Lagunkoitasun-programan, adinekoak protagonistak dira ongizatea sortzeko prozesuan. Gure eguneroko bizitzaren mesederako izango da prozesu hori; eta horrek eskatzen du eremu publikoen, herritarren arteko harremanen eta zaintzen transferentzien berreskuratze arrazionalagoa; azken batean, udalerrian eguneroko bizitza zertxobait gizatiarragoa eta guztiontzat gogobetegarriagoa egiten duten gauza txiki guzien berreskuratze arrazionalagoa eskatzen du horrek” adierazi du Lide Amilibiak.\nEgun, Euskadi Lagunkoia Sarea hiru lurraldeetako 47 udalerrik osatzen dute. Egun batzuk barru, Arabako Arraia-Maeztu elkartuko da. Errealitate desberdinak bizi dituzten tamaina guztietako herriek eta hiriek apustu egin dute gizarte-partaidetzako prozesuak sortzearen alde; udalerriaren eskumeneko esparru guztietan aldaketak sartzen laguntzearen alde, bertako herritarren bizi-kalitatea hobetzeko asmoz; eguneroko bizitzan adinekoek dakarten ahalmena baliatzearen alde, ongizate-sortzaile diren heinean; eta Euskal Autonomia Erkidegoan lagunkoitasun-ekimenen sare bat sortzearen alde.\nZahartze aktiboa eta belaunaldi-txandaketa dira Europako gizarte-politikaren helburu nagusietakoak. Hilaren 6an, Berlinen, Belaunaldi-txandaketari buruzko biltzarra izan zen. Bertan jorratutako gaien artean zeuden ugalkortasuna baldintzatzen duten faktoreak, familiak eratzeko elementuak eta irizpideak, eta belaunaldien arteko aldaketak.\nHolandako Haga hiria, halaber, beste biltzar baten agertoki izango da. Adinekoekiko hiri eta eskualde lagunkoiak (WHO Global Network of Age-friendly Cities and Communities) izango da datorren urriaren 2ko biltzarraren gaia.\nIaz, Osasunaren Mundu Erakundeak Euskadi Lagunkoiaren Ondareaprograma aintzatetsi zuen 9 jardunbide egoki hoberenen artean, edadismoaren (‘agegism’, ingelesez) edo adinaren ondoriozko bazterkeriaren aurkako borrokan.\nEkainean, Geriatriako eta Gerontologiako Espainiako Sozietateak, era berean, programa hori aintzatetsi du ‘Zahartzearen Irudia - SEGG 2017’ sarirako finalistatzat sailkatuta, adinekoen irudi erreala eta ez-estereotipatua sustatzeagatik. Euskadi Lagunkoiak bultzatutako ekimen hori proiektu dokumental batean datza. Bertan, bideo-formatuan biltzen dira adinekoen esperientziak, Euskal Autonomia Erkidegoaren ondare immateriala eta kulturala transmititzeko helburuarekin.\nMariane Thyssen Europako komisarioak herritarren topaketa batean parte hartuko du bihar Lisboan eta hitzaldi bat emango du. 50 herrialdetako ordezkariak bilduko dira gaurtik aurrera Lisboan, zahartzearen inguruan eztabaidatzeko, Nazio Batuen Europarako Batzorde Ekonomikoaren (UNECE) nazioarteko biltzarrean. Bertan izango dira 36 herrialdetako gobernuak, Europako Batzordeko ordezkariak, Lanaren Nazioarteko Erakundekoak, Ekonomia Lankidetza eta Garapenerako Erakundekoak, eta Batasuneko herrialde eta eskualdeetakoak.\nJosé António Vieira da Silva eta Adalberto Campos ministroek emango diote hasiera biltzarrari, Olga Algayerova UNECEko idazkari exekutiboarekin batera. Marcelo Rebelo de Sousa Portugalgo lehendakariak gaur, osteguna, hartuko du parte. Txostengileen artean daude Europarako eta Erdialdeko Asiarako LNEko eskualde-zuzendaria, Heinz Koller; ELGEko Enplegu eta Gizarte Gaietako zuzendaria, Stefano Scarpetta; Irlandako Osasun Mentalerako eta Hirugarren Adinerako Estatuko ministroa, Jim Daly; eta Moldaviako Osasuneko titularra, Stela Grigora.\nAntónio Guterres NBEko idazkari nagusiak biltzarrean mezu bat helaraziko du bideoz eta, topaketa amaitzean, UNECEko herrialdeetako ministroek eta ordezkariek Lisboako Deklarazioa sinatuko dute. Deklarazioan, zahartzearen alorrean datozen bost urteetarako orientabideak bilduko dira. Zahartzearen inguruko UNECEren biltzarra bost urtean behin egiten da. Ondorioak Nazio Batuetako Gizarte Garapenerako Batzordean aztertuko dira, New Yorken, 2018ko otsailean.\n“Euskadi Lagunkoia”, Eusko Jaurlaritzaren ekimena adinekoen ongizaterako, zahartze aktiboaren inguruan NBEak antolatutako Lisboako jardunaldietan


Jesús María Cormán artistaren erakusketa, Menchu Gal aretoan : Zazpi aldizkaria\nAbenduaren 18tik aurrera, Menchu Gal Erakusketa Aretoan, Jesus Maria Cormanen 'Salvajeza' erakusketa ikusi ahalko da, Helena Elbustok komisariatua. Margolan horiek formatu handiko oihalen gainean eginak dira, naturak egoera garbian duen berezko hizkuntzara, bere barne-hizkuntzara, basatiaren edertasunera hurbiltzen gaituztenak dira. Azken bi ideia horiek -edertasuna eta basatia- bat eginda sortu zen erakusketaren izenburua.\nJuncal Eizaguirre Kulturako ordezkariak, komisarioak eta egileak berak lagunduta, ostegunean bisitatu du aretoa ireki aurreko azken prestaketak. Datorren ostiralean irekiko da erakusketa. "Kultura ekintza ez da gelditu Irunen, eta, dagozkion segurtasun-neurriekin, Menchu Gal Aretoak urratsak ematen jarraitzen du gure inguruko artista ezagunen lana herritarrei hurbiltzeko lanean. Kasu honetan, arte garaikidearen adibide garbi baten aurrean gaude; izan ere, areto honek nekez ahaztuko 2020. urte honetan argia ikusi duten sorkuntzei ateak irekitzen dizkie,"\nEuskarri gogorrik gabe aurkeztutako hamar bat oihalek eta paper gaineko 16 margolan txikik osatzen dute erakusketa. Obra guztiak 2020. urte honetan margotu dira. Abstrakziorik aratzenaren eta diskretuenaren artean oinarritzen diren irudiak, berezkoa pinturaren berezko portaera bezala ulertuz, bai eta horren bidez naturaren beraren portaeraz egiten dugun errepresentazioa ere. "Salvajezaren" paleta Cormanen azken lanetan baino are gehiago murrizten da, hizkuntza ia monokromo batera eramanez, multzoak planteatzen duen itxura inguratzailea nabarmentzeko.\nErakusketa-guneak berak eskatzen duenez, Jesús María Cormánek proiektu honetarako margotu zituen lan guztiak ez dira aurkezten, baina erakusketaren harira argitaratutako katalogoan jasota daude. Katalogoak "Salvajeza" izenari erantzuten dion beste lan bat ere jasotzen du, Cormanek berak beste lan bat bezala idatzi zuen hamahiru piezako poema-liburua, kasu honetan hitzetik abiatuta, eta ez plastikatik.\nJesús María Cormán (Pasaia, 1966) margolari, poeta, narratzaile eta letragile musikala da. Arte Ederrak ikasi zituen Euskal Herriko Unibertsitatean, eta hainbat aintzatespen jaso ditu arte plastikoetan, poesian eta narratiban. Bere obra poetikoa hamar liburutan biltzen da, besteak beste, hauek azpimarra daitezke: Unidad del dolor, El Caníbal, Hotel Danilovsky, La Leña helada eta Hay una sombra que nunca se apaga. Hainbat artistarentzat idatzi ditu letrak, baina bere ekarpen nagusia Duncan Dhu taldeko Mikel Erentxun musikariarekin batera egin duena izan da.\nBere margolan lana bilduma garrantzitsuetako bat da, eta hirurogei erakusketa baino gehiagotan erakutsi da jendaurrean, eta beste hainbeste erakusketa kolektiboetan ere bai, Espainiako eta Europako hainbat hiritan. Era berean, ARCO, Art Madrid, Art Cologne, Expo Chicago eta Affordable Art Fair arte garaikideko azoketan izan da.\nErakusketa abenduaren 18an irekiko da eta 2021eko otsailaren 21era arte bisitatu ahal izango da Menchu Gal aretoko ohiko ordutegian: ostiral eta larunbatetan 18:00etatik 21:00etara, eta igande eta jaiegunetan 11:30etik 13:30era.\nGabonetako jaiak direla eta, aretoa itxita egongo da abenduaren 24an, 25ean eta 31n eta urtarrilaren 1ean, eta abenduaren 22, 23, 29 eta 30ean (asteartea eta asteazkena) irekiko dugu. Ohiko ordutegia urtarrilaren 8tik aurrera (ostirala) hasiko da berriz.\nAretoaren edukiera murriztua da distantziak errespetatzeko, maskara derrigorrezkoa da eta gel hidroalkoholikoa dago bisitarientzat, besteak beste.\nMenchu Gal aretoko erakusketak "leiho" bat izango du CBAn. Egun horietan, artista beraren beste lan batzuk erakutsiko dira. "Melancholia" erakusketa da, 60 x 50 cm-ko 36 argazki biltzen dituena. Jesus Maria Cormanek pinturaren bidez esku hartzen duen viktoriar garaiko argazkiak dira.


CFAH urtarrila 2018 - Kursaal Donostia - San Sebastián Kursaal Donostia – San Sebastián\n#BonitaSimbiosis, Club de Creativos elkartearen 2018ko topaketaren goiburua\nGaurkotasuna / 25 urtarrila, 2018\nClub de Creativos de España (c de c) elkartearen hurrengo c de c topaketa apirilaren 12tik 14ra izango da, Kursaalen, #BonitaSimbiosis goiburupean. Kontzeptu horren bidez, harreman berriak ezartzen lagundu nahi zaie komunikazioko profesionalei, konponbide berriak aurkitzeko.\nAurreko urteetan bezala, c de c 2018 topaketaren antolatzaileetako bat Facebook da, eta San Sebastián Turismo & Convention Bureau, Donostiako Udala eta Gipuzkoako Foru Aldundia ditu laguntzaile.\nc de c egunen zuzendari Guillermo Viglionek c de c 2018 topaketaren aurkezpenean esan du profesional guztiei zuzenduta dagoela topaketa, ez bakarrik sortzaileei, eta jende desberdina elkartuta soilik atera daitezkeela ideia desberdinak eta «ustekabeko erreakzioak». c de c elkarteko presidente Uschi Henkesek hausnarketarako foro ireki bihurtzearen ideian sakondu du.\nc de c 2018 hiru egunez izango da, eta 50 jarduera baino gehiago eskainiko ditu; besteak beste, hitzaldiak, tailerrak, eztabaidak eta erakusketak. Haietako gehienak Kursaalen izango dira, eta, topaketari amaiera emateko, Espainiako Sormenaren Sari Nazionalak banatuko dira. Iaz, 1.800 profesional baino gehiago izan ziren topaketan, eta aurten 2017ko kopurua gainditzea espero da.\nBesteak beste, hauek hartuko dute parte c de c 2018 topaketako hitzaldietan: Fernando Machado, Burger Kingeko Marketineko presidenteorde nagusia; Kazuhiro Shimura, Dentsuko sormen-zuzendaria; Kevin Brady, Droga 5 taldeko sormen-zuzendaria; eta Carl Jonhson, Anomalyren sortzailea, bazkidea eta zuzendari exekutiboa. Horretaz gain, apirilaren 13an, ostirala, Happy Films filma estreinatuko da, Stefan Sagmeister diseinatzailearena. Sagmeister ere Donostian izango da filma aurkezteko.\nHitzaldiez gain, bi solasaldi ere izango dira. Bata sektoreko enpresetan lana eta familiako bizitza bateragarri egiteari buruzkoa da; c de c elkarteak Más Mujeres Creativas elkartearekin batera antolatu du, eta, besteak beste, hauen partaidetza izango du: Mónica Moro, McCanneko sormen-zuzendari nagusia; Chacho Puebla, Lola Mullenloweko sormen-zuzendari exekutiboa; Laura Sampedro, Wieden+Kennedy agentziako sormen-zuzendaria; eta Guillermo Viglione, Dimensióneko presidentea eta sormen-zuzendari exekutiboa. Beste solasaldian, berriz, hainbat sortzailek Madrilen, Parisen eta Londresen egindako hiru mahai-ingurutan atera dituzten ondorioak ezagutuko dira.\nHirugarren urtez jarraian, apirilaren 12an, osteguna, A eguneko lan-mahaiak izango dira, arratsaldez. A egunean, sortzaileen eta iragarleen arteko harremana lantzen da. Lan-mahaiak egiten diren bitartean, zenbait tailer egingo dira, bertaratzen diren guztien interesei erantzuten saiatzeko. Besteak beste, gai hauek landuko dira: taldeetako lidergoa, berrikuntza, eta agentziek bezeroekin ezarri behar duten harreman berria.\nYuja Wang pianojole gaztea “munduko ganbera orkestrarik onena”rekin batera arituko da\nGaurkotasuna / 12 urtarrila, 2018\nChamber Orchestra of Europe Claudio Abbadok sortu zuen 1981\nYuja Wang-en musika egiteko moduak publiko berriekin nahiz zaletu sutsuekin egiten du bat eta bereziki jarraitzaile gazteak erakartzen ditu.\nYuja Wang da gaur egun nazioartean proiekziorik handiena duten pianistetako bat, eta bigarrenez bisitatuko gaitu orain, 2011ko emanaldiaren ondoren, musikari guztiz famatua bihurtuta. Prestakuntza klasiko sendoa du, birtuosismo erabatekoa, sekulako energia, pasioa, sentikortasuna, era guztietako publikoekin sintonizatzeko erraztasuna… Bere karisma eta presentzia xarmangarriagatik, poparen estetikagandik hurbilago dago, musika klasikoarengandik baino, eta hala, Yuja Wang-en kontzertuak musika-festa bat izaten dira, zentzu guztietan.Oraingo honetan munduko ganbera-orkestrarik hoberenetako bat delakoan hartzen denari laguntzen dio, Europako Ganbera Orkestrari, zeina maisurik handienek zuzendu baitute, nola diren Abbado, Harnoncourt, Haitink edo Jurowski. Obra guztiz erakargarriak dauzkan programa bat dakarte: besteak beste, Beethovenen 1. piano-kontzertua eta Mendelssohnen-en Udako gau bateko ametsaren suite instrumentala.Haydn baten eta Mozart baten eragin estilistiko bikoitza agertzen da Beethovenen 1. piano-kontzertua, baina ez litzateke zuzena izango ez aitortzea hartan Beethovenen aztarrenak, ongi sumatzen baitira erdiko mugimenduan: lied moduko bat da, pianoaren partea nagusitzen dena, bai melodian, bai apaingarrietan. Mendelssohn Poitierseko elezaharrean eta Melusinaren ipuinetan inspiratzen da. Sugearen antzekoa bihurtzeko boterea zeukan maitagarria eta printzesa zen Melusina hau, eta Mendelssohnek Melusina Ederra oberturarako erabili zuen. Aitzakia bat besterik ez da, egiazko euskarri literariorik gabea; baina Udako gau bateko ametsa obrak badu euskarri hori, Shakespeareren testuak inspiratzen baitu musikagilea, lehenbizi 1826an, 17 urte besterik ez zuela, obertura ezaguna konposatu zuenean, eta 15 urte geroago, gainerako eszena-musika idatzi zuenean. Teknika helduagoa bada ere, ideiak lehen bezain gazteak dira, eta, hala, bi parteak elkarren osagarri ezinhobeak gertatzen dira.\nYuja Wang-ek aukera egokia izango du inondik ere bere baliabide guztiak erakusteko programa ixten duen Chopinen Andante spianato interpretatuz, Polonesa distiratsu eta handientsuarekin kontraste bizia sortzen duen edertasun handiko orria.\nYUJA WANG, pianoa\nAstelehena 15 Lunes / 20:00\n50 / 40 / 32 / 26 / 12 €


Euskal Autonomia Erkidegoko turismo sektorearen digitalizazio txostena: 1. fasea (2010) - Eusko Jaurlaritza - Euskadi.eus\nEuskal Autonomia Erkidegoko turismo sektorearen digitalizazio txostena: 1. fasea (2010)\nEuskal Autonomia Erkidegoko turismo sektorearen digitalizazio txostena: 1. fasea (PDF, 2.89 MB)\nBasqueTour Turismoaren Euskal Agentzia (Eusko Jaurlaritzaren Turismo Zuzendaritzaren sozietate publikoa) EAEko turismo sektorea digitalizatzeko egitasmo estrategiko bat garatzen ari da, ESI-Tecnalia erakundearekin elkarlanean.\nPlan estrategiko hau garatu ahal izateko, ostatu zerbitzuen sektorearen azterketa diagnostiko bat egin da Euskal Autonomia Erkidegoko hotelen eta ostatuen artean. Ikerketa hori egin baino lehen, aurretiko fase bat burutu da, non Euskal Autonomia Erkidegoko ostatu zerbitzuen sektorearekin (hotelak eta ostatuak) elkarrizketa telefoniko labur batzuk egin diren, etxe bakoitzak teknologia berriei ematen dien erabilera mailaren ikuspegi orokorra jasotzeko.\nAurretiko faseko datuak aztertu ondoren, baiezkoa eman zuten hotelekin eta ostatuekin ausazko lagin bat eratu zen, eta ekimen honen bigarren faseari ekin zitzaion. Bigarren fase horretan, 60 hotel eta ostatu bisitatu dira, bertara joanda.\nBisita horien bitartez, bi emaitza lortu dira:\nHotel edo ostatu bakoitzarentzat neurrira egindako doako diagnostiko bat eskaintzea; bertan, ostatu zerbitzuen kudeaketa prozesuetan teknologiak duen erabileraren diagnostikoa egiten da, eta hobekuntza plan zehatz bat gomendatzen, teknologia berrien erabilerari buruz, produktibitatea hobetzeko helburuarekin.\nSektorearen diagnostiko bat finkatzea; horrela, sektorea lehiakorragoa egiten lagunduko duten ekimenak garatuko dira, plan estrategiko orokor baten bidez.\nPlan estrategiko horren garapena sektoreko 60 enpresen ebaluazioan oinarritzen da, eta ESI-k (European Software Institute) garatutako “Optima” (Heldutasun Digitalaren Eredua) metodologiari jarraituta egin da ebaluazioa. Aukeratutako enpresak Ostatu zerbitzuen sektorekoak dira, zehazki 3 izarrerainoko Ostatuen eta Hotelen multzokoak.\nOptima ereduaren helburua oso zehatza da: enpresa bateko negozio prozesuen heldutasun digitalaren maila ebaluatzea. Hura aplikatuta, enpresa bakoitzaren neurrira egindako hobekuntza plan bat eskuratzen da, eta, berari esker, enpresak bere oraingo digitalizazio egoera ezagut dezake; gainera, bere negozio prozesuetan IKT teknologiak (Informazio eta Komunikazio Teknologiak) txertatzeko eta, horrela, sektorearen lehiakortasuna hobetzeko egin behar dituen urratsak jakin ditzake.


Ansac-sur-Vienne - Wikipedia, entziklopedia askea.\n45°59′35″N 0°38′49″E / 45.9931°N 0.6469°E / 45.9931; 0.646945°59′35″N 0°38′49″E / 45.9931°N 0.6469°E / 45.9931; 0.6469\nAlloue, Ambernac, Confolens, Hiesse, Manot eta Saint-Maurice-des-Lions\n414 (%50.1) 415 (%50.2)\nAnsac-sur-Vienne Frantziako udalerria da, Charente departamenduan dagoena, Poitou-Charentes eskualdean. 2013an 886 biztanle zituen.\n2007an Ansac-sur-Vienne udalerrian erroldatutako biztanleak 815 ziren. Familiak 369 ziren, horien artean 107 pertsona bakarrekoak ziren (67 bakarrik bizi ziren gizonak eta 40 bakarrik bizi ziren emakumeak), 151 seme-alabarik gabeko familiak ziren, 99 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 464 etxebizitza zeuden, 371 familiaren etxebizitza nagusia ziren, 41 bigarren erresidentzia ziren eta 52 hutsik zeuden. 451 etxeak ziren eta 13 apartamentuak ziren. 371 etxebizitza nagusietatik 297 bere jabearen bizilekua ziren, 66 alokairuan okupaturik zeuden eta 7 doan lagata zeuden; 1ek gela bat zuen, 6 etxek bi zituzten, 56 etxek hiru zituzten, 113 etxek lau zituzten eta 195 etxek bost zituzten. 277 etxek euren parking plaza propioa zuten azpian. 154 etxetan ibilgailu bat zegoen eta 174 etxetan bat baino gehiago zituzten.\nAnsac-sur-Vienne udalerriko biztanleria-piramidea 2009an .\n2007an lan egiteko adina zuten pertsonak 519 ziren, horien artean 375 aktiboak ziren eta 144 inaktiboak ziren. 375 pertsona aktiboetatik 355 lanean zeuden (194 gizon eta 161 emakume) eta 21 langabezian zeuden (7 gizon eta 14 emakume). 144 pertsona inaktiboetatik 70 erretiraturik zeuden, 42 ikasten zeuden eta 32 "bestelako inaktibo" gisa sailkaturik zeuden.\n2009an Ansac-sur-Vienne udalerrian 376 unitate fiskal zeuden, 846 pertsonek osaturik. Pertsona bakoitzeko diru-sarrera fiskalaren mediana urteko 16.242 euro zen.\n2007an zeuden 26 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 3 eraikuntza enpresak ziren, 9 ibilgailuen saltze eta konpontze enpresak ziren, 2 garraio enpresak ziren, 2 ostalaritza eta jatetxe enpresak ziren, 3 higiezinen enpresak ziren, 3 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 2 margolariak, 1 iturgina, 1 ile apaindegia eta 2 jatetxeak.\n2009an zeuden 4 establezimendu komertzialetatik, 1 supermerkatu zen, 1 okindegi zen, 1 harategi zen eta 1 altzari denda zen.\n2000. urtean Ansac-sur-Vienne udalerrian 45 nekazaritza-ustiategi zeuden, 1.794 hektarea erabiltzen.\nBNF: 15248455b (data)


Kukai Dantza Konpainia eta Julia Iparragirre dira madalenetako omenduak — dantzan.eus\nHemen zaude: Hasiera › Hemeroteka › Kukai Dantza Konpainia eta Julia Iparragirre dira madalenetako omenduak\nKukai Dantza Konpainia eta Julia Iparragirre dira madalenetako omenduak\nHala erabaki dute zinegotziek gaur goizeko udalbatzarrean aho batez\n«Errenteriaren izena gurean eta nazioartean zabaltzeagatik Kukai eta Julia Iparragirre Madalen Jaietako omenduak izatea da proposamena», esan du omenduak aurkezteko udal idazkariak. Bozketan alderdi guztietako ordezkariek aldeko botoa eman dute.\nKukai Dantza Konpainia 2001. urtean sortu zen, eta urtez urte hazten joan da. Aurten, Hnuy illa hirugarren ikuskizunarekin Max Sarietan Ikuskizun Errebelazio saria irabazi dute. Euskal Herrian eta nazioartean emanaldiak eskaintzen dihardute. Horrez gain, dantza sustatzeko sentsibilizazio kanpaina bati ekin diote Errenteria-Oreretan Errenteriako Udalarekin batera.\nJulia Iparragirre, berriz, moja da, eta urte asko egin ditu Nicaraguan , hango behartsuenekin lanean, beharrezkoa duten heziketa ematen, eta gosearen eta izurriteen aurka lanean. Egun, Kamerunen dago. Bertan, espetxetik ateratakoei gizarteratzen laguntzen die.


Zergatik erosi auto elektrikoa - Leioa Berri Mobility\nZergatik erosi auto elektrikoa?\nAuto elektrikoak betidanik sorrarazi ditu zenbait zalantza erabiltzailearengan, bere kostua eta autonomia urria direla eta. Baina, orain, prezio lehiakorragoak dituzte (eta gainera deskontuekin eta dirulaguntza zein onura handiekin) eta haien autonomia egunez egun handitzen ari da. Zalantza barik, auto elektrikoa erosteko aukera zorroztasunez aztertzeko unea da.\nAuto elektrikoa tradizionalaren aldean\nAuto konbentzionala ala elektrikoa aukeratzerakoan faktore ugari ditugu. Lehenik eta behin poltsikoari begiratuko diogu. Auto elektrikoen kostua ibilgailu konbentzionalena baino askoz handiagoa bada ere, bi faktore kontuan hartu behar ditugu gako gisa: auto ez kutsatzaileak erosteagatik ematen diren laguntza eta dirulaguntzak eta, epe luzera, horrelako autoa erosteak erregaitan dakarren aurrezkia.\nGainera, badaude bateriarik gabeko modelo merkeagoak (hileko 50 eurotan dago alokairuan), esate baterako, Renault Zoe, gaur egungo Renault Clio modeloaren oso antzekoa.\nErregaiaren prezioa ere aintzat hartzeko beste faktoreetako bat da. Laburbiltzeko eta erregaietan aurreztu daitekeenari buruz argi eta garbi edukitzeko, auto elektrikoz 100 km egitearen kostua 1 € izan daiteke gasolinazkoaren 5,5 euroko kostuaren aldean (batez besteko kontsumoa 5l/100km izanik).\nAuto elektrikoen beste abantailetako bat mantentze kostu urria da (auto elektrikoak ez dauka erregai motordun auto baten elementuetako asko). Hori dela eta, %25a baino gehiago aurreztu dezakezu mantentzeko eta konpontzeko kostuetan.\nLaguntza eta dirulaguntzen atalean (webgunerako esteka) zehatzago ikusi dezakegunez, auto elektrikoek ez dute ordaindu behar hiri handietako eremu urdinetan aparkatzeagatik eta, gainera, zenbait zergatan (zirkulazioa, etab.) %75 eta %95 arteko aurrezkia ekarri dezakete, udalerriaren arabera.\nAuto elektrikoa erosteak merezi zaizun zuk zeuk kalkulatu dezazun, honako kalkulagailua prestatu dugu, aurretik adierazitako alderdi guztiak kontuan hartuta.


soinua airean abiadura\nAire kalkulagailua soinuaren abiadura\nCalculator soinua airean abiadura, online kalkulua ahalbidetzen soinua airean abiadura kalkulatzeko unitate horietako batean tenperatura desberdinak kilometro bezala, orduko, ordu, metro eta segundoko libera, nodo bakoitzeko mila.\nmetro / segundoko km/h Mila/h oinak/s Korapiloko\nSoinuaren abiadura denbora unitateko bidaiatu soinu-uhin hedatzen batek elastikoa ertain baten bidez distantzia da. araberakoa elastikotasuna eta dentsitate ertain baten oinarritzen da, ohiko, gas soinuaren abiadura likidoak baino txikiagoa da, eta likido batean - solidoetan baino gutxiago.\nAbiadura, denbora, distantzia, online kalkulua.\nKalkulua (online) abiadura, denbora, distantzia eta haien arteko mendekotasunak.\nOrbital abiadura formula kalkulagailua\nKalkulatu planeta bat abiadura orbita, eguzki-sistema, edo masa definitu eta erradioak dituzten gorputz masiboa.\nIhes-abiadura formula kalkulagailua\nKalkulatu ihes planeta bat abiadura eguzki-sistema, edo masa definitu eta erradioak dituzten gorputz masiboa.\nNewton grabitazio unibertsalaren legea\nKalkulatu bi objektu, distanse eta haien arteko grabitazio indar, masa bat grabitazio unibertsalaren Newtonen legea erabiliz.


Abuztuaren erditik aurrera eguna moztu eta euliak zorroztu\nUrumeako urpeko zabortegia ez da konpetentzia-kontua, inkonpetentzia-kontua baizik\nEguzkik Urumean salatu duen urpeko zabortegiak (Urpeko zabortegi bat Urumean, Donostiako bihotzean – Eguzki Talde Ekologista) agerian utzi du instituzioen arduragabekeria errioarekiko. Irudiak hain dira argiak (eta Donostiako erdialdean bertan) ezen instituzioak erreakzionatu beharrean aurkitu diren, eta erreakzionatu dute baloiak kanpora botatzen edo, hobeto esan, patata beroa elkarri pasatzen. Donostiako Udalak esan du ardura URArena dela; URAk, berriz, Udalari dagokiola, eta Kosta Zerbitzuak, azkenik, momentuz ez du ezer esan, “Madrilek zer aginduko” zain.\nEguzki ez da eskumen-eztabaida horretan sartuko. Izan ere, Urumeako urpeko zabortegia ez da konpetentzia-kontua, inkonpententzia-kontua baizik.\nUrumean utzikeria handia dago, baina inork ez du utzikeriaren erantzukizuna bere gain hartu nahi.\nUdalak, baloiak kanpora bota nahian zebilela, hara non espresuki aitortu duen urteak daramatzala Urumea garbitu gabe. Are gehiago, garbiketa bideratzeko hitzarmenik ere ez duela bilatu. Baina Urumea ez al da Donostia?\nOnartezina da eskumen-kontuen atzean ezkutatzea. Udalak eta haren teknikoek aspalditik zuten arazoaren berri. Izan ere, hondakin gehienak hor zeuden azken uholdeak izan baino lehenagotik. Ez dute ezer egin, ordea.\nGarbi dugu arazoaren iturburua direla erosotasunaren izenean gaizki jokatzen duten herritarrak. Baina horrek ez du esan nahi herri-erakundeek arazoa konpontzen ardura ez dutenik, noski.\nUrumea Donostiakoa, Donostiarena ere bada. Beraz, bertan pilatutako hondakinak lehenbailehen atera egin behar dira, batetik, eta, bestetik, zaintza eta bestelako neurriak zorroztu egin behar dira hainbat herritarren praktika txarrak eragozteko. Eta bide horretan herri-erakundeen arteko lankidetza ezinbestekoa da. Ez du balio ardurak saihesten ibiltzeak.\nDonostiak ezin du Urumeari bizkar emanda bizi.\nUrpeko zabortegiaz aparte, Urumeak 2001ean hainbat isuri kutsakor jasan ditu Donostiako udalerrian. Guk geuk, Eguzkikook, horietako zortzi salatu ditugu. Garbi dago Urumea defentsa beharrean dagoela.\nEGUZKI, 2022ko urtarrilaren 5ean\nLa entrada Urumeako urpeko zabortegia ez da konpetentzia-kontua, inkonpetentzia-kontua baizik aparece primero en Eguzki Talde Ekologista.


Cookien politika - Neiker\nCOOKIE POLITIKARI BURUZ\nWebgune honek cookieak erabiltzen dituela jakinarazten dugu. Cookie bat webgune batek erabiltzaile baten ordenagailuan gordetzen duen informazio kantitate txiki bat da. Cookieak webguneek memoriarik ez dutelako erabiltzen dira. Webgune batean orrialde batetik bestera doan erabiltzailea ez da erabiltzaile bera moduan ezagutzen. Cookieek aukera ematen dute webguneak erabiltzailearen nabigatzailea ezagutzeko. Beraz, cookieak, oro har, erabiltzaileak aukeratu dituen aukerak gogoratzeko erabiltzen dira (adibidez, erabiltzen duen hizkuntza gogoratzeko) edo webgunera joan ohi diren erabiltzaileak ezagutzeko. Konfigurazioa aldatu gabe jarraitzen baduzu, ados zaudela ulertuko dugu.\nCookieak “saiokoak” edo iraunkorrak izan daitezke. Saiokoek zuzeneko saioan zehar erabiltzailea identifikatzeko aukera ematen dute, eta horrek esan nahi du cookieak memorizatzen direla eta saio aktibo batek irauten duen bitartean soilik balio dutela, hau da, webgunera egiten den bisitan. Cookie horiek ez dute zure ordenagailuko disko gogorrean inolako informaziorik modu iraunkorrean grabatzen, eta saioaren amaieran amaitzen dira.\nCookie teknikoak: Cookie teknikoak erabiltzen ditugu gure webgunea erakusteko, behar bezala funtzionatzeko, zure erabiltzaile kontua sortzeko, zure saioa hasteko eta zure erreserbak kudeatzeko. Cookie tekniko horiek beharrezkoak dira gure webguneak behar bezala funtziona dezan.\nCookie funtzionalak: Cookie funtzionalak ere erabiltzen ditugu zure lehentasunak gogoratzeko eta gure webgunea modu efiziente eta eraginkorrean erabiltzen laguntzeko, esaterako, zure moneta eta hizkuntza gogokoenak, zure bilaketak eta kontsultatu dituzun establezimenduak gogoratzeko. Cookie funtzional horiek ez dira beharrezkoak gure webgunearen funtzionamendurako, baina funtzionaltasuna gehitzen diote erabiltzailearen esperientzia hobetzeko.\nWebgunean, oro har, cookieek erabiltzailearen informazio jakin bat baino ez dute biltzen (hau da, erabiltzailearen Interneteko nabigatzaile mota, erabiltzailearen sistema eragilea eta gure webgunean nabigatzeko erabiltzen den IP helbidea).\nOro har, erabiltzen ditugun cookieak erabiltzaile anonimo batekin eta haren ordenagailuarekin soilik lotzen dira, eta ez dute erabiltzailearen izen-abizenak ondorioztatzea ahalbidetzen duen erreferentziarik ematen. Online erosketa prozesuei dagokienez, erosketa prozesuan zehar erabiltzaileak sartutako datuei bankuko kontziliazioetarako saio identifikatzaileari eta kontratazioa egiaztatzeari lotuko zaie.\nZure nabigatzailearen konfiguraziora joaten bazara (adibidez, Internet Explorer, Safari, Firefox, Chrome), zer cookie onartu edo baztertu nahi dituzun konfigura dezakezu. Nabigatzailearen arabera, cookieen konfigurazioa leku batean edo bestean egongo da. Zure nabigatzailearen “Laguntza” funtzioa erabiltzen baduzu aurkitu ahal izango duzu. Halaber, zure nabigatzailea konfigura dezakezu cookie guztiak lehenetsita onartzeko edo baztertzeko, edo cookie bakoitza jaso izanaren abisua pantailan jasotzeko, eta une horretan erabaki dezakezu zure disko gogorrean ezartzea edo ez.\nKontuan izan gure cookieak onartzen ez badituzu, ezingo duzula bezeroentzako sarbidea erabili, ez bezeroen estraneta, ez letra tipoaren tamainaren pertsonalizazioa.\nZehazki, gure webgunean cookie mota hauek erabiltzen ditugu:\nGure cookieak onartzea/ez onartzea ezeztatu dezakezu, hemen klik eginez.\nErabiltzaileak beti pertsonalizatu ahal izango du “cookieen” erabilera, baita “cookieak” biltzea eragotzi ere, erabiltzailearen beraren nabigatzailearen aukerak aldatuz, ohikoenen artean:\nFirefox: Aukerak\_Pribatutasuna\_Arakatu\_webguneei esan ez dudala arakatua izan nahi\nChrome: Chrome menua\_Konfigurazioa\_Erakutsi aukera aurreratuak\_Pribatutasuna\_Edukiaren konfigurazioa\_Cookieak\_cookieak blokeatu modu lehenetsian\nSafari: Lehentasunak\_Pribatutasuna\_Cookieak blokeatu\nExplorer: Tresnak\_Internet aukerak\_Pribatutasuna\_Konfigurazioa\_mugitu kontrol irristakorra erabat gorantz cookie guztiak blokeatzeko edo erabat beherantz cookie guztiak baimentzeko eta, ondoren, egin klik Onartu.\nCookieak erabat blokeatzeak zenbait webgune behar bezala agertzea eragotz dezake.\nWebgune bateko cookieak ezabatzeko, zure nabigatzailearen konfiguraziora joan behar duzu, eta hor domeinu horri lotutakoak bilatu eta ezabatu ahal izango dituzu.\nCookieen konfigurazioa nabigatzaile ezagunenetan\nJarraian, Chrome nabigatzailearen cookie jakin batera nola sartu azalduko dizugu. Oharra: urrats horiek aldatu egin daitezke nabigatzailearen bertsioaren arabera:\nJoan Konfigurazioaren edo Lehentasunen atalera Fitxategia menuaren bidez edo goian eskuinean agertzen den pertsonalizazio ikonoa sakatuz.\nHainbat atal ikusiko dituzu. Sakatu Erakutsi aukera aurreratuak.\nJoan Pribatutasuna, Edukiaren konfigurazioa.\nCookie guztien zerrenda agertuko da, domeinuen arabera ordenatuta. Domeinu jakin bateko cookieak aurkitzea errazagoa izan dakizun, sartu helbide osoa edo zati bat “Bilatu cookieak” eremuan.\nIragazki hori egin ondoren, eskatutako webguneko cookieak dituen lerro bat edo batzuk agertuko dira pantailan. Orain, hura hautatu eta X sakatu besterik ez duzu egin behar, ezabatzeko.\nInternet Explorer nabigatzailearen cookieak konfiguratzeko, jarraitu urrats hauek (nabigatzailearen bertsioaren arabera alda daitezke):\nJoan: Tresnak, Interneteko Aukerak\nEgin klik: Pribatutasuna\nMugitu irristagailua nahi duzun pribatutasun maila doitu arte.\nFirefox nabigatzailearen cookieak konfiguratzeko, jarraitu urrats hauek (nabigatzailearen bertsioaren arabera alda daitezke):\nJoan: Aukerak edo Lehentasunak, zure sistema eragilearen arabera.\nEgin klik: Pribatutasuna.\nHistorialean, aukeratu: Erabili konfigurazio pertsonalizatu bat historialerako.\nOrain, Onartu cookieak aukera ikusiko duzu, eta zure lehentasunen arabera aktiba edo desaktiba dezakezu.\nSafari OSX nabigatzailearen cookieak konfiguratzeko, jarraitu urrats hauek (nabigatzailearen bertsioaren arabera alda daitezke):\nJoan: Lehentasunak, gero Pribatutasuna.\nLeku horretan, Blokeatu cookieak aukera ikusiko duzu, egin nahi duzun blokeo mota doitzeko.\nSafari iOS nabigatzailearen cookieak konfiguratzeko, jarraitu urrats hauek (nabigatzailearen bertsioaren arabera alda daitezke):\nJoan: Ezarpenak, gero Safari.\nJoan: Pribatutasuna eta Segurtasuna, Blokeatu cookieak aukera ikusiko duzu, egin nahi duzun blokeo mota doitzeko.\nAndroid gailuetako nabigatzailearen cookieak konfiguratzeko, jarraitu urrats hauek (nabigatzailearen bertsioaren arabera alda daitezke):\nExekutatu nabigatzailea eta sakatu Menu tekla, gero Ezarpenak.\nJoan Segurtasuna eta Pribatutasuna atalera, Cookieak onartu aukera ikusiko duzu, laukia aktibatu edo desaktibatu dezan.\nWindows Phone gailuetako nabigatzailearen cookieak konfiguratzeko, jarraitu urrats hauek (nabigatzailearen bertsioaren arabera alda daitezke):\nIreki Internet Explorer, gero Gehiago, gero Konfigurazioa\nOrain Cookieak baimentzeko laukia aktibatu edo desaktibatu dezakezu


Getariako Txakolina, «aparteko» uzta, baina kanpoko salmentekin kezkatuta | Euskal Herria | GARA Euskal Herriko egunkaria\n2021 URT. 18\nGetariako Txakolina, «aparteko» uzta, baina kanpoko salmentekin kezkatuta\nGetariako Txakolina Jatorri Deituraren uzta berria aurkeztu zuten, atzo, Cristobal Balenciaga museoan. Pandemiagatik edukiera mugatua izan zuen aurkezpen ekitaldian, Arantxa Tapia Lakuako Gobernuko Ekonomiaren Garapenerako, Jasangarritasuneko eta Ingurumeneko sailburuak hartu zuen parte, baita Gotzone Sagardui Osasun sailburuak ere, aurten Osakidetza «Mahasti Jaun» izendatu baitute, pandemiaren aurkako borrokan egindako lanagatik eta mahats-bilketa «zailean» emandako laguntzagatik.\nKalitate eta kantitate aldetik «aparteko» uzta gisa aurkeztuta, 2019ko datuekin alderatuta ekoizpena %30 handitu dela zehaztu dute. Ardo berriei buruz, uzta «bikaina» izan dela nabarmendu dute, «biribila» eta «oso orekatua, 11,5 eta 12 gradu artekoa».\nEmandako datuen arabera, azken kanpainan 4.353.000 kilo mahats bildu dira, eta guztira 3.900.000 botila ardo dastatu ahal izango dira.\nKezka nagusia, ordea, uzta berriari irteera ematea da, osasun egoeragatik esportazioak ere «nahiko geldirik» dauden une honetan. Iaz, ostalaritzaren itxierarekin, merkaturatzea «zaila» izan zela gogoratu dute, upategi batzuek ekoizpenaren %100 bide horretatik saltzen baitute, baina «arazorik handiena» 2021 honetan etorriko dela uste dute.\n2019-2020 kanpainan 423.000 litro esportatu ziren, ekoizpenaren %15, «aurreko denboraldiko ia kopuru bera». Getariako txakolinaren esportazioak batez ere AEBetara doaz, kanporako salmenten %50 direnak. Atzetik, Estatu frantsesa eta Japonia daude, hurrenez hurren, eta eskandinaviar herrialdeetan igoera izaten ari dira.\nPandemiak jarduera kolpatu badu ere, Jatorri Deiturak nabarmendu du mahats-bilketan ez zela «kutsatze arazorik» egon eta gogorarazi du Lakuako Gobernuak musukoak eman eta upategi eta mahastizainek neurriak hartu zituztela, guraize indibidualak eta ur botilak bereizteko, besteak beste.


Free Physics Flashcards about Elektrizitatea\nSearch » All » Science » Physics » Elektrizitatea\nSarrera elektrizitate gaira teknologian\nelektrizitateko oinarrizko legea Ohmen Legea\nkableetan elektrizatea aurreratzeko oztopoa erresistentzia\nelektrizitatearen oinarrizko elementu txikiena elektroia\natomoaren karga positiboa duen partikula protoia\nerresistentziak konektatzeko modua. Guztietan pastzen da korronte bera. seriean\nerresistentziak konektatzeko modua. Guztiak tentsio berean daude. paraleloan\nbateriatarako erabiltzen den unitatea Volta\nsimil hidraulikoan ur emaria korronte elektrikoa\nsimil hidraulikoan urtegiaren ur mailaren garaiera tentsio elektrikoa\nsimil hidraulikoan ur korrontearen aurrerapenaren oztopoa erresistentzia elektrikoa\nCreated by: 1752613868128360


Oteiza Museoa - Wikipedia, entziklopedia askea.\nAldaparen karrika, 7\n2007ko martxoaren 30a\n(00 34) 948 33 20 74\nOteiza Museoa edota Oteiza Fundazio Museoa Nafarroako Eguesibar udalerriko Altzuza kontzejuan dagoen museoa da. Jorge Oteiza oriotar eskultoreari eskainitako museoa da.\n3.1.1 Hasierako lanak\n3.1.2 Arantzazuko artelanak\n3.1.3 Hormaren zabalkunde funtzionala\n3.1.4 Klarion laborategia\nIruñea hiriburutik 9 kilometro ingurura dago. Eraikina Francisco Javier Sáenz de Oiza arkitekto nafarrak diseinatu zuen. Artistaren jatorrizko etxebizitzarekin (gaur egun lantegi-etxe deiturik) eraiki eta artikulatua dago.\n2007ko martxoaren 30an inauguratu zen.\nOteiza Museoko bildumak 1.690 eskultura, 800 marrazki, klarionen laborategian landutako 2.000 azterketa, eta artistaren liburutegi pertsonaleko 5.000 liburu inguru ditu jasota. Horietaz gain, haren hemeroteka zabala eta katalogazio fasean dauden idazlan ugari ere bertan daude.\nAltzuzako bilduman eskultorearen sormen aro guztietako pieza esanguratsuak daude jasota, eta, hori dela eta, aukera ematen du artistaren kezka eta praktika eskultorikoetan zehar ibilbide sakona egiteko, hain zuzen ere XX. mendeko artearen inguruko hizkuntza estetikoaren bilakaerarekin lotura estua dutenak.\nHogeita hamarreko hamarkadaren hasierako lanak dira, tankera figuratiboa eta espresionista dutenak. Sorta horrek, gainera, artistak 1948. urtean Ameriketatik itzultzean egindako pieza ugari ere biltzen ditu, zeramikan egindako batzuk, esaterako, edota progresiboki ezaugarri figuratiboak alde batera utzita masa husteko eta desokupatzeko prozesuan aurrera egiten dutenak, eskultura bertikal baterako bidea hartuta, arin eta sotila, artistak berak transestatua izenez bataiatu zuena.\nArantzazuko artelanak[aldatu | aldatu iturburu kodea]\nAurreko horietaz gain, bilduman Arantzazuko basilikan artistak egindako eskultura proiektuaren pieza ugari daude, hark egindako erretratu batzuk eta argi moduluak izenekoekin egin zituen ikerketak irudikatzen dituzten piezak ere bai. Azken horietan argia funtsezko elementua da espazioari buruz egin zituen ikerketetan eta masa eza dela eta eskultura espazioan proiektatzeko tratamenduan. Argiaren eta eskulturen arteko erlazioa hain zuzen ere, oso kontuan hartu zuen Olza arkitektoak museoa diseinatzean.\nHormaren zabalkunde funtzionala[aldatu | aldatu iturburu kodea]\nBildumari jarraipena emateko, “hormaren zabalkunde funtzionala” gaiaren gainean egindako ikerketak ditugu, hormetan egindako erliebeekin zerikusia dutenak. Sorta horrek hiperespazioak eskulturaren gainean duen ekintza dinamikoaren efektuak erakusteko egindako ikerketa formalen erakusgarri diren makla eta poliedroen zabaltzeak biltzen ditu.\nKlarion laborategia[aldatu | aldatu iturburu kodea]\nMuseoan dauden klarion laborategiko piezak\n↑ «» Bilduma» www.museooteiza.org Noiz kontsultatua: 2020-07-10.\nChillida Leku, Hernani, Gipuzkoa\nOteiza Fundazio Museoaren webgune ofiziala


Erosketa seguruak interneten: 10 aholku segurtasunez erosteko | Blog Guuk\n25 Abril 2022 11:00 4 min\nInterneten segurtasunez erosteko eta iruzurrak saihesteko 10 aholku\nErabili konexio segurua\nEgiaztatu webgunea zifratuta dagoela\nIzan zure gailuak eguneratuta\nErosi soilik webgune seguru eta konfiantzazkoetan\nBerrikusi harremanetarako eta bezeroaren arretarako kanalak\nBegiratu webgunearen oinarrizko alderdiei\nEz zaitez maukez fidatu\nBegiratu ordaintzeko zer bide eskaintzen dituen\nUkaezina da gure erosketa-ohiturak asko aldatu direla COVID-19ak eragindako egoeraren ondoren. Online erosketek ikaragarri egin dute gora, baina, horrekin batera, gora egin dute sareko maula eta iruzurrek ere. Horregatik, Interneten erosketa seguruak egiteko eta merkataritza elektronikoetan segurtasunez erosteko zenbait aholku emango dizkizugu.\nAmazon, Aliexpress eta bestelako marketplace direlakoak ez dira egoera aprobetxatu duten bakarrak. Gaur egun, negozio txiki eta ertainek ere bat egin dute online salmenten joerarekin, pandemian ixtearen alternatiba gisa eta produktuen stockei irteera eman ahal izateko.\nIkusi dugu egunetik egunera gora egiten dutela online erosketek, baina baita horiek ekartzen dituzten arriskuek ere. Horregatik, Guuk-etik, kontatuko dizuegu zer alderdi hartu behar diren kontuan, jakiteko webgune fidagarri baten aurrean gaudela, eta sareko maula eta iruzur beldurgarrietan ez erortzeko.\nGogoan izan presaka ibiltzea ez dela ona, eta zerbait Internet bidez erostea pentsatzen ari bazara, egiaztatu egin behar duzula beharrezko segurtasun- eta sinesgarritasun-alderdiak betetzen dituela, Interneten ezustekorik gabe erosteko. Kontsumobidek gomendatzen duen moduan, oso garrantzitsua da zenbait alderdi kontuan izatea Interneten transakzio bat egin aurretik, egin bitartean eta egin ondoren. Jarraian, Interneten segurtasunez erosteko 10 aholku emango dizkizugu.\nZuntz optikoa Internetera konektatzeko sistema aurreratuena da, baina horrek ez du esan nahi segurtasunaren alderdia ahaztu behar dugunik. Ez egin online erosketarik wifi irekietatik edo sare publikoetatik, halakoek ez baitute behar adina kontrol-neurririk eskaintzen. Ez da komeni etxean wifi irekia izatea ere, ezagutza informatikoak dituen edonor erraz sartu ahal izango baita.\nBilatu URLaren hasieran HTTPS duten eta helbidearen barran giltzarrapo bat duten online dendak, horrek bermatzen baitu Secure Sockets Layer (SSL) segurtasun-ziurtagiria instalatua dutela. Alegia, bidaltzen den informazioa zifratuta dago, eta, beraz, sartzen dituzun datuak enkriptatu egiten dira; horrek esan nahi du norbaitek eskuratuta ere, ezin izango dituela datuak interpretatu. Batzuetan, giltza bat ere ager daiteke pantailaren beheko ertzean, orrialde zifratua dela bermatzeko. Alderdi horiek berebiziko garrantzia dute nortasuna faltsutzen duten erasoak saihesteko.\nZibersegurtasuneko arazo nagusietako bat gertatzen da gailuak behar bezala eguneratuta ez daudenean, segurtasun digitalari dagokionez. Batzuetan, antibirus on bat ez badugu, gure mugikor, tableta eta ordenagailuak malware edo software gaiztoren batekin infektatzen dira. Halakoak gure datu pertsonalak eta banku-datuak atzematen saia daitezke, eta, beraz, onlineko segurtasun-arazoen aurrean babesgabe egongo gara. Mugikorrak garbitzeko aplikazio eta antibirus ugari daude, zure smartphonea beti seguru edukitzea ahalbidetzen dutenak.\nInterneten edozein erosketa egin aurretik, egin bilaketa azkar bat denda horri buruz Google, Bing edo antzeko bilatzaile batean, foroetan edo sare sozialetan. Oso erabilgarria izan daiteke berrikustea beste erabiltzaile batzuk zer nolako iruzkinak argitaratu dituzten, horrek saltoki elektroniko horren fidagarritasunari buruzko zenbait pista eman baititzake. Pozik ez dauden erabiltzaile askok beren kritika uzten dute leku horietan, konponbideak bilatzeko eta beste batzuei beren esperientzia tamalgarria jakinarazteko. Halaber, komeni da ez fidatzea saltoki elektroniko horiei buruzko iritziak orokorregiak edo onegiak badira; izan ere, gaur egun, webgune horietako askok botek sortutako iritzi-sistema masiboak erabiltzen dituzte.\nPhishinga edo Interneten datuak lapurtzea praktika ohikoenetako bat da Interneteko iruzurren artean. Taktika sinpleenetako bat da, baina baita arriskutsuenetako bat ere, zibereraso horietan zure datu pertsonalak edo bankuko datuak eskuratzen saiatzen baitira, Interneten identitatea faltsutzeko delituak egiteko. Amua SMS bat, mezu elektroniko bat edo sare sozialen bidezko mezu bat izaten da, deskontu, eskaintza edo sari ederrak eskaintzen dituena. Horregatik, garrantzitsua da jakitea nola eragotzi Interneten datuak lapurtzea (phishinga), sarean engaina ez zaitzaten.\nAdibidez, begiratu ondo zein diren helbide fisikoa eta harremanetarako zenbakia, eta bezeroaren arretarako zer kanal eskaintzen dituzten. Era berean, begiratu zein den itzulketa-politika eta webgunean lege-testurik badagoen, hala nola terminoak eta baldintzak edo pribatutasun-politika.\nGarrantzitsua da webguneak konfiantza ematen duen itxura izatea eta behar adina eduki izatea. Stockean produktu gutxi ikusten badituzu, edo ikusten baduzu webgune horretan nabigatzea ez dela ohi bezalakoa eta kalitate grafiko txarra, itzulpen eskasak edo ortografia-akatsak dituela, seguru asko zure segurtasuna arriskuan jartzen duen atari susmagarri batean egongo zara. Produktuen fitxek garrantzi berezia dute. Egiaztatu behar da produktu horri buruzko nahikoa informazio eta datu zehatzak edo ezaugarri berariazkoak ematen dituztela.\nAskotan, online salmentako plataforma horiek kontu bat sortzeko iradokitzen digute, bidalketa-egoeraren jarraipena egiteko eta sustapenak eta deskontuak jasotzeko. Kontu bat sortzea erabakitzen baduzu, garrantzitsua da pasahitz sendoa aukeratzea. Artikulu honetan, Interneten pasahitz seguruak izateko aholku batzuk azaltzen ditugu.\nNola jakin dezakegu produktu baten prezioa erreala den? Beste atari batzuekin konparatuz, benetakoa edo faltsua den ideia bat izan dezakegu. Egia da online dendek deskontu eta eskaintza puntualak eskaintzen dituztela, baina prezioak baxuegiak badira, ziurrenik produktuaren imitazio bat edo iruzurrezko online denda bat izango da. Bilatu beste atari batzuetan produktu horren prezioa, produktua benetakoa edo faltsua den jakiteko, eta ez fidatu prezioak oso baxuak direnean.\nZiurrenik, ordaintzeko metodoa izango da online erosketa bat egiteko faktore erabakigarrietako bat. Horregatik, garrantzitsua da metodo fidagarrienak zein diren jakiteko beharrezko informazio guztia izatea. Ez egin inolaz ere ordainketarik banku-transferentziaren edo posta-igorpenaren bidez, iruzur baten biktima izanez gero, dirua berreskuratzeko berme gutxiago eskaintzen baitute metodo horiek.\nPaypal, Google Wallet edo antzeko bitartekariak erabiltzea gomendatzen da. Abantaila nagusi bat eskaintzen dute: orgatxoko produktuen ordainketa kudeatzen dute, eta erabiltzaileak ez ditu sartzen bere bankuko datuak kanpoko webgune batean. Dirua itzultzeko eskatuz gero, askoz errazagoa izango da metodo horiek erabiliz. Era berean, aukera ona da online ordainketak egiteko bakarrik erabiliko duzun txartel bat izatea; hala, zure datuak lapurtzen badituzte ere, zure dirua seguru egongo da. Zuzenean kreditu- edo zordunketa-txartelarekin ordaintzea ere erabat segurua izan daiteke.\nAskotan, segurtasun-akats gehiago gertatzen dira online dendan bertan, ordaintzeko metodoetan baino. Horregatik, konfiantzazko webguneetan bakarrik erosi behar dugu, gure ekipoak eguneratuta izan behar ditugu, eta kalitatezko Internet-konexioa erabili behar dugu (hots, erosketak wifi sare publikoen edo irekien bidez egitea saihestu behar dugu).\nBehin puntu horiek guztiak berrikusi ostean, online atari baten fidagarritasunari buruzko zalantzarik baduzu, hobe da erosketa alde batera utzi eta beste aukera bat bilatzea. Guuk-ek online segurtasunarekin konpromisoa du; horregatik, Interneten zure datuak babesteko segurtasun-aholku hauek ere jartzen ditugu zure eskura, iruzurrak ez baitira soilik online erosketetan gertatzen.\ninternet konexioa zibersegurtasuna


Metal Norte Festival - Donostia Kultura\nVhäldemar: 90. hamarkadan Bizkaian sortu ziren. "Fight to the End" lehenengo albuma Europa osoan zehar, Japonian, Errusian. Ipar Amerikan zein Hego Amerikan argitaratu zen. Bilbao BBK Live Festival, Leyendas del Rock Festival eta Ripollet Rock Festivalen aritu izan dira.\nMandragora Negra: Talde gipuzkoarraren "Sueños de realidad" lehenengo albumak komunikabideak ustekabean harrapatu zituen eta prentsa eta publikoaren onarpena lortu zuten, Erdialdeko Amerikan argitaratuz eta Japonian ere banatuz. Arrakasta honen ondoren bira bat hasi zuten penintsulan eta Frantzian joz.


Boteprontoan | Iritzia | Berria\nHitza ematen duzunean bete egin behar omen da. Euskaldunon hitzak, gainera, balio erantsia omen du, geure buruari aspaldi ezarri genion pitokeria baten arabera. Arkupe honetara Ruper Ordorikaren Jon Trollope bezala hamabostean behin etortzeko konpromisoa hartu nuen arren —portzierto, hura ere, gu orain bezala, etxetik gutxitan irtenda bizi zen—, gaur sentitu dut lehen aldiz txanda-pasaren komodina erabiltzeko gogoa... aukera hori izan banu. Guztiz pentsatua eta erdi prestatua nuen gaia askori egoera honetarako friboloegia irudituko litzaiekeelakoan, Gauzari buruz ikusten ari naizena hizpide hartzea erabaki dut, boteprontoko lehen balantzea egiteko. Barkatuko dit Iban Zalduak lapurretatxoa, berak Gauza gisa bataiatutakoa beste gauza bat baita. Ez da berriro gertatuko.\nHorrelako krisietan ikusten ei dira gizartearen gabeziak eta baloreak. Baita norbanakoenak ere. Eta, oro har, kanonak esaten du berrindartuta ateratzen direla herriak gisa honetako trantzeetatik, utz biezadate herria aipatzen honelakoetan (ere) herriak aipatzea desegokia (identitarioa ere bai?) dela diotenek. Hala izatea nahi nuke, baina ez nago oso ziur horrela gertatuko denik, zarata gehiegi, xextra eta zalaparta sobera da ikusten ari naizena hainbat esparrutan.\nIkusten ari naiz badagoela jende oso aktibo bat gure agintariek egiten duten guztia, guzti-guztia gaizki iruditzen zaiona. Egiten dutena egiten dutela, egiten dutenean egiten dutela. Agintarien edozein prentsaurreko hasi orduko marmarka hasten dena. Aldi berean, badaude agintariak askotan bidezkoak diren kritikei modu egokian erantzuten ez dakitenak, arazoa areagotuz. Aldi berean, badago oraindik jabetu ez denik gaur egun ezinbesteko baldintza dela hainbat kargutarako komunikatzeko gaitasuna izatea. Aldi berean, badago jendea solemneki iragartzen duena kritikak gerorako utziko dituela, justu egurra ematen hasi aurretik. Horrela doa kontua, gaiak duen larritasuna, soziala eta ekonomikoa ere bai, ez soilik osasun mailakoa, sarriegi alde batera utzita.\nBaina agian kutsatuegi nago, ez koronabirusak kutsatua, baina bai batez ere sare sozialetan bizi den mikroklima berezi batek kutsatua. Eta kutsatzaile ere banaiz beraz, onar dezagun guztia. Sare sozialek duten gero eta garrantzi eta gaitasun handiagoa onartzea bezain beharrezko baita onartzea gugan sekulako distortsioak sor ditzakeela —sortzen dituela— fokua hor bakarrik jartzeak edo nagusiki hor jartzeak; are gehiago soilik gustuko ditugunen mezuak irakurri, txalotu eta zabaltzeak. Garai bateko institutu eta unibertsitateko asanbladak datozkit gogora aspaldion, orduan ere askok pentsatzen baitzuten haietako bozketen emaitza arrakastatsuak herri bihurtzen zituztela, orain euren txiosfera partikularrak herri bihurtzen dituzten bezala, herriaren babesa neurtzeko sistema berria birtxiotze eta atsegite kopurua zenbatzea dela sinetsita. Beti herriaren izenean hitz egiten. Gero atsekabe eta ezuste asko iristen da. Azken egunotako adibidea kasu: ez da hain zaila ulertzea jende askorentzat (agian gehiengoarentzat) ez direla bateraezinak balkoietatik osasungintzako langileei txalo egitea, osasungintzako arduradun politikoekin jarrera kritikoa izatea eta, aldi berean, arduradun politiko horiei berriro botoa ematea.\nBai, agian kutsatuegi nago ni ere eta jaramon gehiago egin beharko nioke nire inguruko jende askori, euren lantokietan, ikastetxeetan, boluntario taldeetan, familietan... gertatzen dena ikusteko. Agian horrela bukatuko litzateke nire ezkortasuna krisi honetatik berrindartuta aterako ote garenaren inguruan. Agian ez da koronabirusaren kontrakoa etorkizunean beharko dudan txerto bakarra. Ingurura so egiten eta arnasa hobeto hartzen hasi beharrean nagoela da egunotan ikasten ari naizen gauza garrantzitsuenetakoa. Iruditzen zait ez naizela behar hori duen bakarra.


Anatoli Ribakov - Wikipedia, entziklopedia askea.\nDerzhanivka (en) eta Txernihiv, 1911ko urtarrilaren 14a\nNew York, 1998ko abenduaren 23a (87 urte)\nRussian University of Transport (en)\nAnatoli Naumovitx Ribakov (errusieraz: Анатолий Наумович Рыбаков; Txernihiv, 1911ko urtarrilaren 14aGreg./urtarrilaren 1aJul. - New York, 1988ko abenduaren 23a) ukrainar eta sobietar idazlea izan zen.\nErrusiar Inperioaren Ukrainan jaio zen familia judu batean. 1934an atxilotu zuen NKVDk eta hiru urtez erbesteratu zuen Siberiara. Erbestearen ondoren garraioan lan egin zuen eta Bigarren Mundu Gerran tankeen komandante izan zen.\nHaurrentzako liburuak eta nazien okupazioari eta Holokaustoari buruzko eleberriak idatzi zituen.\nBere eleberririk ezagunena Arbateko haurrak (errusieraz: Дети Арбата) da. 1960ko hamarkadan banatu zen, samizdat moduan, baina 1987ra arte ez zen argitaratu. Stalinen aurkako eleberria glasnostaren aitzindaria izan zen.\nDaga (Кортик), 1948.\nBrontzezko txoria (Бронзовая птица), 1956.\nKroshen abenturak (Приключения Кроша), 1960.\nKroshen oporrak (Каникулы Кроша), 1966.\nSoldadu ezezaguna (Неизвестный солдат), 1970.\nFusilaren tiroa (Выстрел), 1975.\nGidariak (Водители), 1950.\nUda Sosniakin (Лето в Сосняках), 1964.\nHarea astuna (Тяжелый песок), 1978.\nArbateko haurrak 1 (Дети Арбата) 1982.\n35. urtea eta beste batzuk (Тридцать пятый и другие годы) 1988.\nArbateko haurrak 2 : 'Beldurra (Страх), 1990.\nArbateko haurrak 3 : Errautsak eta hautsak (Прах и пепел), 1994.\nOroitzapenen liburua (Роман-воспоминание) (Мой XX век), 1997.\nBNF: 119231635 (data)\nOpen Library: OL2704982A\nOrriaren azken aldaketa: 23 abendua 2021, 13:40.